IMATHIA IN (AMMOSIMATHIA BLOG) : Πρόσκληση σύγκλησης δημοτικού συμβουλίου Δήμου Νάουσας στις 29/3/2017\nΠρόσκληση σύγκλησης δημοτικού συμβουλίου Δήμου Νάουσας στις 29/3/2017\nΚαλείστε να προσέλθετε στη δημόσια τακτική συνεδρίαση του Δημοτικού Συμβουλίου, που θα διεξαχθεί στην αίθουσα συνεδριάσεων του Δημοτικού Καταστήματος την 29η του μηνός Μαρτίου 2017, ημέρα Τετάρτη και ώρα 18:00 για συζήτηση και λήψη αποφάσεων στα συνημμένα θέματα της\nπου επισυνάπτεται στην με αριθμ. πρωτ.: 6890/24-3-17\nγια σύγκληση Δημοτικού Συμβουλίου στις 29/3/2017\nΘέμα 1 Εξουσιοδότηση ή μη, του εκπροσώπου του Δημοτικού Συμβουλίου, στο Διοικητικό Συμβούλιο της Εταιρείας Τουριστικής Ανάπτυξης Δήμου Νάουσας Α.Ε. ΟΤΑ με διακριτικό τίτλο «Ξενοδοχείο Βέρμιον Α.Ε. ΟΤΑ, για τη λήψη απόφασης σχετικά με τη λύση και εκκαθάριση της επιχείρησης. Εισηγητής: Δήμαρχος.\nΘέμα 2 3Αναμόρφωση ή μη (υποχρεωτική), Προϋπολογισμού Δήμου Ηρωικής Πόλεως Νάουσας (Οικονομική Υπηρεσία), κατόπιν εισηγήσεως της Οικονομικής Επιτροπής. Εισηγητής: Αντιδήμαρχος Οικονομικών και Ανάπτυξης.\n3 4η Αναμόρφωση ή μη, Προϋπολογισμού Δήμου Ηρωικής Πόλεως Νάουσας (Οικονομική Υπηρεσία), κατόπιν εισηγήσεως της Οικονομικής Επιτροπής. Εισηγητής: Αντιδήμαρχος Οικονομικών και Ανάπτυξης.\nΘέμα 4 5η Αναμόρφωση ή μη, Τεχνικού Προγράμματος και Προϋπολογισμού Δήμου Ηρωικής Πόλεως Νάουσας (Τεχνική Υπηρεσία), κατόπιν εισηγήσεως της Οικονομικής Επιτροπής. Εισηγητής: Αντιδήμαρχος Τεχνικών Υπηρεσιών.\nΘέμα 5 Έγκριση ή μη, υποβολής αίτησης για ρύθμιση οφειλών του Δήμου Νάουσας προς την Ανεξάρτητη Αρχή Δημοσίων Εσόδων (ΑΑΔΕ) Εισηγητής: Αντιδήμαρχος Οικονομικών και Ανάπτυξης\n6 Συγκρότηση ή μη, του Συμβουλίου Ένταξης Μεταναστών. Εισηγητής: Δήμαρχος.\nΘέμα 7 Συγκρότηση ή μη, της Επιτροπής Τουριστικής Ανάπτυξης και Προβολής Δήμου Νάουσας. Εισηγητής: Αντιδήμαρχος Πολιτισμού και Τουρισμού\nΘέμα 8 Σύσταση επιτροπής για τον καταρτισμό Μητρώου Αρρένων έτους 2016. Εισηγητής: Αντιδήμαρχος Οικονομικών και Ανάπτυξης.\n9 Τροποποίηση ή μη, της υπ΄αρ.299/2015 απόφασης του Δημοτικού Συμβουλίου Νάουσας ως προς το άρθρο 12, παρ. Α, εδ.1 υποπ.Θ) του Κανονισμού Λειτουργίας Κοινόχρηστων Χώρων. Εισηγητής: Δήμαρχος.\nΘέμα 10 Τροποποίηση ή μη, της υπ΄αρ. 13/2017 Α.Δ.Σ., περί του Κανονισμού Οργάνωσης και Λειτουργίας Εμποροπανηγύρεων του Δήμου Νάουσας. Εισηγητής: Δήμαρχος\n11 Έγκριση ή μη, επιβολής τέλους χρήσης των χώρων της εμποροπανήγυρης της Τ.Κ. Κοπανού, έτους 2017. Εισηγητής: Αντιδήμαρχος Οικονομικών και Ανάπτυξης\nΘέμα 12 Τροποποίηση ή μη, της με αρ.πρωτ.6376/28-3-2016 σύμβασης για την υπηρεσία «Εργασίες Κατασκευής Μνημείων τριετούς ταφής Πόλης Νάουσας». Εισηγητής: Αντιδήμαρχος Οικονομικών και Ανάπτυξης\n13 Διαγραφή ή μη, της επαγγελματικής άδειας πωλητή λαϊκών αγορών της Δημητρίου Ελένης του Θωμά. Εισηγητής: Αντιδήμαρχος Οικονομικών και Ανάπτυξης.\n14 Ανανέωση ή μη, υφιστάμενης άδειας υπαίθριου στάσιμου εμπορίου. Εισηγητής: Αντιδήμαρχος Οικονομικών και Ανάπτυξης.\nΘέμα 15 Ανάκληση της υπ΄αρ. 113/2016 Α.Δ.Σ., λόγω ελλιπών στοιχείων και λήψη ή μη εκ νέου απόφασης, για την κατάργηση θέσης περιπτέρων και απομάκρυνση των κουβουκλίων της πόλης της Νάουσας. Εισηγητής: Αντιδήμαρχος Οικονομικών και Ανάπτυξης.\n16 Έγκριση ή μη, Απολογισμού έτους 2016, της Μονάδας Φροντίδας Ηλικιωμένων Ατόμων, Ειδικώς Αναγνωρισμένου Φιλανθρωπικού Σωματείου Νάουσας (Γηροκομείο) Εισηγητής: Δήμαρχος.\n17 Έγκριση ή μη, της υπ΄αρ.31/2017 Απόφασης Δ.Σ. του Ν.Π. «Κέντρο Κοινωνικής προστασίας και Αλληλεγγύης Δήμου Νάουσας», περί της 2ης τροποποίησης του προϋπολογισμού του οικονομικού έτους 2017. Εισηγητής: Πρόεδρος Κ.Κ.Π.&Α.\n18 Προγραμματισμός πρόσληψης έκτακτου προσωπικού έτους 2017 με κάλυψη της δαπάνης από τους Κεντρικούς Αυτοτελείς Πόρους για το κολυμβητήριο (πισίνα) Τ.Κ. Ζερβοχωρίου της Δ.Ε.Ειρηνούπολης. Εισηγητής: Αντιδήμαρχος Παιδείας , Αθλητισμού και Νεολαίας.\n19 Προγραμματισμός προσλήψεων έκτακτου προσωπικού έτους 2017 με κάλυψη της δαπάνης υπό τη μορφή αντιτίμου στο Δημοτικό Ωδείο «Εστία Μουσών» και στα Εικαστικά Εργαστήρια του Δήμου Νάουσας. Εισηγητής: Αντιδήμαρχος Πολιτισμού και Τουρισμού.\nΘέμα 20 Προγραμματισμός προσλήψεων Πτυχιούχων Φυσικής Αγωγής (Π.Φ.Α.), για την υλοποίηση του προγράμματος άθλησης για όλους την περίοδο 2017-2018. Εισηγητής: Αντιδήμαρχος Παιδείας , Αθλητισμού και Νεολαίας.\nΘέμα 21 Πρόσληψη έκτακτου προσωπικού για κατεπείγουσες ανάγκες. Εισηγητής: Αντιδήμαρχος Περιβάλλοντος\nΘέμα 22 Διαπίστωση της αδυναμίας εκτέλεσης μεταφοράς ανακυκλώσιμων υλικών και έγκριση ή μη, της διαδικασίας για τη σύναψη δημοσίων συμβάσεων παροχής υπηρεσιών με συνοπτικό διαγωνισμό λόγω ενδεικτικού προϋπολογισμού. Εισηγητής: Αντιδήμαρχος Περιβάλλοντος.\nΘέμα 23 Ανανέωση συνεργασίας με το Δημοτικό Κτηνιατρείο Βέροιας για την πραγματοποίηση χειρουργικών επεμβάσεων στείρωσης των αδέσποτων ζώων συντροφιάς των δύο δήμων. Εισηγητής: Αντιδήμαρχος Περιβάλλοντος\nΘέμα 24 Συμπλήρωση της υπ΄αρ.158/2014 Α.Δ.Σ., για την ίδρυση «Κέντρου Δια Βίου Μάθησης» και ορισμός Υπεύθυνου Κέντρου Κοινότητας. Εισηγητής: Αντιδήμαρχος Παιδείας , Αθλητισμού και Νεολαίας\nΘέμα 25 Διοργάνωση και πραγματοποίηση των εκδηλώσεων της 195ης Επετείου του Ολοκαυτώματος της Νάουσας και του 15ου Δρόμου Θυσίας. Εισηγητής: Αντιδήμαρχος Πολιτισμού και Τουρισμού\nΘέμα 26 Οικονομική Ενίσχυση ή μη, του Αθλητικού Σωματείου «Γυμναστική Ένωση Νάουσας» Εισηγητής: Αντιδήμαρχος Παιδείας , Αθλητισμού και Νεολαίας\nΘέμα 27 Οικονομική Ενίσχυση ή μη, του Αθλητικού Συλλόγου «ΕΟΣ Νάουσας» Εισηγητής: Αντιδήμαρχος Παιδείας, Αθλητισμού και Νεολαίας.\nΘέμα 28 Οικονομική Ενίσχυση ή μη, στον Σύλλογο Πολιτισμού Νάουσας «ENCANTO» για κάλυψη μέρους των εξόδων των εκδηλώσεων «2η Συνάντηση Παιδικών & Νεανικών Χορωδιών» Εισηγητής: Αντιδήμαρχος Πολιτισμού και Τουρισμού.\nΘέμα 29 Έγκριση ή μη, συνδιοργάνωσης συνεδρίου Πρωτοβάθμιας Εκπαίδευσης και διάθεση πίστωσης για κάλυψη μέρους των εξόδων. Εισηγητής: Αντιδήμαρχος Παιδείας, Αθλητισμού και Νεολαίας.\nΘέμα 30 Παραχώρηση ή μη, γηπέδου Στράντζας. Εισηγητής: Δήμαρχος.\nΘέμα 31 Τρόπος εκτέλεσης του έργου: «Πυροπροστασία Δημοτικού Δάσους 2017» Εισηγητής: Αντιδήμαρχος Περιβάλλοντος\nΘέμα 32 Έγκριση ή μη, τροποποίησης της μελέτης «Ανάπλαση πλατείας και διαμόρφωση παιδικής χαράς στην πλατεία Ειρήνης Δ.Νάουσας» (αρ.μελ. 2/2016) Εισηγητής: Δήμαρχος.\nΘέμα 33 Αποδοχή ή μη, της μελέτης εργοταξιακής σήμανσης για το έργο: «Ασφαλτοστρώσεις οδών πόλης Νάουσας» Εισηγητής: Αντιδήμαρχος Τεχνικών Υπηρεσιών\nΘέμα 34 Έγκριση ή μη, της μελέτης και καθορισμός του τρόπου εκτέλεσης του έργου: «Ασφαλτοστρώσεις οδών πόλης Νάουσας» Εισηγητής: Αντιδήμαρχος Τεχνικών Υπηρεσιών\nΘέμα 35 Έγκριση ή μη, της μελέτης και καθορισμός του τρόπου εκτέλεσης του έργου: «Συντήρηση κτιριακού συγκροτήματος (Συνεδριακό Κέντρο) Σχολής Αριστοτέλους» Εισηγητής: Αντιδήμαρχος Τεχνικών Υπηρεσιών\nΘέμα 36 Συμμετοχή ή μη, του Δήμου Ηρωικής Πόλεως Νάουσας, σε «Διπλωματία πόλεων», στη Βαρσοβία Πολωνίας στις 3/4/2017 Εισηγητής: Δήμαρχος.\nΘέμα 37 Έγκριση ή μη, του Πρωτοκόλλου Προσωρινής Παραλαβής του έργου: «Συντήρηση σχολικών κτιρίων» (αρ.μελ. 9/2015) Εισηγητής: Αντιδήμαρχος Τεχνικών Υπηρεσιών.\nΘέμα 38 Έγκριση ή μη, του Πρωτοκόλλου Οριστικής Παραλαβής του έργου: «Επέκταση Ηλεκτροφωτισμού Δήμου Νάουσας» (αρ.μελ. 6/2014) Εισηγητής: Αντιδήμαρχος Τεχνικών Υπηρεσιών.\nΘέμα 39 Έγκριση ή μη, του Πρωτοκόλλου Οριστικής Παραλαβής του έργου: «Κατασκευή Τεχνικών και έργων υποδομής, προσβάσεων ΑΜΕΑ, πλακοστρώσεων κοινόχρηστων χώρων Δήμου Νάουσας » (αρ.μελ. 4/2014) Εισηγητής: Αντιδήμαρχος Τεχνικών Υπηρεσιών.\nΘέμα 40 Έγκριση ή μη, του Πρωτοκόλλου Οριστικής Παραλαβής του έργου: «Συντήρηση σχολικών κτιρίων » (αρ.μελ. 5/2014) Εισηγητής: Αντιδήμαρχος Τεχνικών Υπηρεσιών\nΘέμα 41 Έγκριση ή μη, του Πρωτοκόλλου Προσωρινής Παραλαβής του έργου: «Συντήρηση δημοτικής οδοποιίας » (αρ.μελ. 2/2014) Εισηγητής: Αντιδήμαρχος Τεχνικών Υπηρεσιών\nΘέμα 42 Έγκριση ή μη, του Πρωτοκόλλου Οριστικής Παραλαβής του έργου: «Συντήρηση νεκροταφείων Δήμου Νάουσας » (αρ.μελ. 1/2014) Εισηγητής: Αντιδήμαρχος Τεχνικών Υπηρεσιών\nΘέμα 43 Έγκριση ή μη, του Πρωτοκόλλου Οριστικής Παραλαβής του έργου: «Συντήρηση παιδικών χαρών » (αρ.μελ. 3/2014) Εισηγητής: Αντιδήμαρχος Τεχνικών Υπηρεσιών\nΘέμα 44 Ορισμός εκπροσώπου Τοπικής Αυτοδιοίκησης στη συγκρότηση επιτροπής για την εκτίμησης της εν ζωής αξίας των ζώων για το 2016. Εισηγητής: Δήμαρχος.\nΘέμα 45 Ορισμός Επιτροπής Προσωρινής Παραλαβής του έργου: «Πυροπροστασία Δημοτικού Δάσους 2016» της Διεύθυνσης Περιβάλλοντος. Εισηγητής: Αντιδήμαρχος Περιβάλλοντος\nΘέμα 46 Ορισμός Επιτροπής Οριστικής Παραλαβής του έργου: «Κατασκευή Σταθμού Μεταφόρτωσης Απορριμμάτων Νάουσας» (αρ. μελ. 57/2012) Εισηγητής: Αντιδήμαρχος Τεχνικών Υπηρεσιών\nΘέμα 47 Έγκριση ή μη, μετακίνησης Δημάρχου, εκτός έδρας για υπηρεσιακούς λόγους. Εισηγητής: Αντιδήμαρχος Οικονομικών και Ανάπτυξης.


Ορατός στη χώρα μας ο νέος κομήτης NEOWISE | Έθνος\nΤΕΧΝΟΛΟΓΙΑ 10.07.2020 05:25 Newsroom\nΟ C/2020 F3 (NEOWISE) θα πραγματοποιήσει το κοντινότερο πέρασμά του από τον πλανήτη μας, στις 22 Ιουλίου\nΌλο και περισσότερο πλησιάζει τη Γη ένας νέος κομήτης, ο C/2020 F3 (NEOWISE), ο οποίος προέρχεται από τα πιο μακρινά μέρη του ηλιακού μας συστήματός. Ωστόσο, ο απρόσμενος αυτός διαστημικός επισκέπτης δεν αποτελεί απειλή, καθώς θα περάσει σε ασφαλή απόσταση έως 103 εκατομμυρίων χιλιομέτρων, όταν θα πραγματοποιήσει το κοντινότερο πέρασμά του από τον πλανήτη μας, στις 22 Ιουλίου.\nΣύμφωνα με το ΑΠΕ-ΜΠΕ, σε όλο τον κόσμο επαγγελματίες και ερασιτέχνες αστρονόμοι σπεύδουν να παρατηρήσουν τον κομήτη, πριν χαθεί στα βάθη του διαστήματος. Οι αστροναύτες στον Διεθνή Διαστημικό Σταθμό, οι οποίοι βρίσκονται σε πλεονεκτική θέση ψηλά στην ατμόσφαιρα, κατάφεραν ήδη να τον φωτογραφήσουν.\nΣύμφωνα με μετρήσεις Ελλήνων ερασιτεχνών αστρονόμων, το φαινόμενο μέγεθός του πιθανώς να είναι αρκετά φωτεινό για να τον κάνει ορατό δια γυμνού οφθαλμού και από τη χώρα μας. Αυτή την περίοδο ο κομήτης βρίσκεται στον αστερισμό του Ηνίοχου και σε λίγες ημέρες θα είναι πιο εύκολο να τον δει κανείς στις 5:30 στον βορειοανατολικό ουρανό και πριν δυναμώσει το λυκαυγές.


Κεραμιδόγατος: ΑΠΟΚΑΛΥΨΗ! Ο ΤΣΙΠΡΑΣ ΕΙΧΕ ΦΤΑΣΕΙ ΣΕ ΣΥΜΦΩΝΙΑ! ΠΟΙΑ ΗΤΑΝ Η ΤΕΤΡΑΔΑ ΤΟΥ ΜΕΓΑΛΟΥ ΕΚΒΙΑΣΜΟΥ\nΣύμφωνα με πληροφορίες που διαρρέει συγκεκριμένη κυβερνητική πηγή η συμφωνία είχε κλείσει και απέμειναν ελάχιστες πληροφορίες. Ο κ. Τσίπρας ήταν αισιόδοξος οτι θα μπορούσε να περάσει τη συμφωνία στη βουλή. Μάλιστα, κορυφαίοι κυβερνητικοί παράγοντες έλεγαν σε συνομιλητές τους από τον επιχειρηματικό χώρο οτι «όλα πάνε καλά και δεν υπάρχει περίπτωση να μην τελειώσουμε μέχρι Σάββατο».\nΣύμφωνα πάντα με την κυβερνητική πηγή ο επικεφαλής των ακροδεξιών ΑΝΕΛ κ. Καμμένος έθεσε ισχυρό βέτο σε σχέση με τα 500 εκ του γνωστού διαγωνισμού για τα «σαπάκια» ο οποίος θα ακυρωνόταν αν προχωρούσε η συμφωνία (διαβάστε εδώ σχετικά) Αποτελεί μεγαλειώδες όνειδος, μνημείο υποκρισίας και ψεύδους η δακρύβρεχτη ομιλία του κ. Καμμένου στη βουλή όπου ισχυρίστηκε οτι ζητήθηκαν περικοπές στις …πτήσεις των μαχητικών κτλπ.\nΟ κ. Καμμένος έχει αφήσει… υποχρεώσεις στη μέση και η μια από αυτές ήταν τα γνωστά 500 εκ της αμφισβητούμενης σύμβασης για τα » σαπάκια»που θα έπρεπε να ακυρώσει. Τίποτα άλλο δεν ενδιέφερε τον κ. Καμμένο εκτός από αυτό…\nΌμως δεν ήταν μόνο ο κ. Κάμμενος. Αδιαπραγμάτευτο βέτο στην συμφωνία έθεσαν ο κ. Βαρουφάκης, ο κ. Λαφαζάνης και η κ. Κωνσταντοπούλου. Τα τρια τελευταία πολιτικά πρόσωπα ισχυρίστηκαν στον κ. Τσίπρα οτι «δεν πρέπει η κυβέρνηση να πάρει στις πλάτες της την συμφωνία» και οτι αν αυτό συμβεί «θα διαλυθεί ο ΣΥΡΙΖΑ σε ένα βράδυ». Μάλιστα ενημέρωσαν και για την δική τους στάση σε ενδεχόμενη κοινοβουλευτική ψηφοφορία η οποία σε όλες τις περιπτώσεις θα ήταν αρνητική.\nΟ κ. Τσίπρας φαίνεται οτι «ζύγισε» τα δεδομένα και δεν τόλμησε τελικά ούτε να συγκρουστεί με την ακροδεξιά πτέρυγα της κυβέρνησης του αλλά και ούτε με την αριστερή πτέρυγα του κόμματος του. Αντίθετος φαίνεται οτι ήταν στην μεθόδευση της ρήξης και του δημοψηφίσματος ο κ. Δραγασάκης.\nΑναρτήθηκε από Κεραμιδόγατος στις 6/29/2015 07:16:00 μ.μ.


“Σημασία δεν έχει η απόδοση, σημασία έχει όσοι βγούμε από τον ορχο, τόσοι να μπούμε!” – Nantia Report\nΜε αφορμή τα σχόλια για τους λόγους που τα πληρώματα τω δικύκλων ενήργησαν πυρά κατα του σεσημασμένου Ρομά οδηγού στο κλεμμένο όχημα που ακινητοποιηθηκε στο Πέραμα, πρώην ΔΙΑΣ και δικυκλιστής παραθέτει με επιχειρήματα …διευκρινήσεις\nΌπως σημειώνει ο Αστυνομικός, «Ξέρεις πως είναι να είσαι πάνω σε μια μηχανή που πάει δίχως αύριο;\nΞέρεις πως είναι να δουλεύεις στα “κόκκινα” (180+ παλμούς) για αρκετή ώρα;\nΞέρεις πως είναι να φοβάσαι ότι το επόμενο δευτερόλεπτο μπορεί να είναι και το τελευταίο σου;\nΞέρεις πως είναι όταν πάνε να σε εμβολίσουν ή να σε πυροβολήσουν;\nΔεν θες να ξέρεις! Πίστεψε με!\nΣτο Πέραμα όλα τα παραπάνω γινόντουσαν για αρκετή ώρα και σύμφωνα με τα ρεπορτάζ έπεσαν λιγότεροι από 35 πυροβολισμοί! Οι εμπλεκόμενοι αστυνομικοί ήταν 7 (πάλι σύμφωνα με τα ρεπορτάζ) με απλά μαθηματικά αυτό σημαίνει ότι ΑΝΘΡΩΠΟΙ – ναι οι αστυνομικοί είναι άνθρωποι – που η ζωη τους απειλούνταν ΑΜΕΣΑ, έριξαν λιγότερες από 5 σφαίρες ο καθένας !!! Με 5 μηχανές διαλυμένες και 6 τραυματίες! Τι συζητάμε τώρα ; ! ! !\nΣτο FATS ( εξομοιωτή ) ο μέσος αστυνομικός κατά την βασική και συντηρητική εκπαίδευση και έχοντας κάνει 30 κάμψεις για να προσομοιάσει όλα αυτά που έζησαν χθες οι συνάδελφοι μου αδειάζουν μια γεμιστήρα ολόκληρη !!!\nΟι συνάδελφοι αξίζουν συγχαρητήρια και όχι να ακούνε το μακρύ και το κοντό του καθενός! Οι συνδικαλιστές βγείτε και στηρίξτε τον αλλαγαρχη που ήταν με τα “παιδιά” του, τις ομάδες του, σε ένα δύσκολο και επικίνδυνο περιστατικό και δεν κρύφτηκε πίσω από το γραφείο του! Τους συναδέλφους που λίγο έλειψε εκείνοι να χάσουν τη ζωη τους από την εγκληματική συμπεριφορά του θανόντα !\nΑπό την πολιτική και φυσική ηγεσία έχω πάψει να περιμένω οτιδήποτε εδώ και πολύ καιρό !\nΕίμαστε μαζί σας συνάδελφοι ! Να προσέχετε ο Θεός να σας έχει όλους καλά !\nΥγ1: όταν έβγαζα εγώ την αλλαγή συνήθιζα να λέω – και να εννοώ – ότι σημασία δεν έχει η απόδοση, σημασία έχει όσοι βγούμε από τον ορχο, τόσοι να μπούμε!” Έτσι όπως εξελίσσονται τελευταία τα πράματα με τα ένοπλα περιστατικά αυτό θα πρέπει να γίνει το μοτο της Υπηρεσίας!»


«Σε επαφή με τον ΠΑΟΚ όσο ήμουν στην Αλ Χιλάλ!»\nΑρχική σελίδαΠοδοσφαιρο«Σε επαφή με τον ΠΑΟΚ όσο ήμουν στην Αλ Χιλάλ!»\nStathis K. Ιουλίου 03, 2021\nΟ Ράζβαν Λουτσέσκου μίλησε για ακόμα μια φορά στα ΜΜΕ της Ρουμανίας και του ζητήθηκε μεταξύ άλλων να συγκρίνει τον ΠΑΟΚ με την Ραπίντ Bουκουρεστίου, την ομάδα δηλαδή που επίσης έκανε δύο θητείες στον πάγκο της, ενώ φόρεσε και τη φανέλα της ως ποδοσφαιριστής.\nΣτο πλαίσιο των δηλώσεων του μάλιστα ο Ρουμάνος τεχνικός υπογράμμισε για ακόμα μια φορά ότι στον ΠΑΟΚ πέρασε τα καλύτερα δύο χρόνια της ζωής του, αποκαλύπτοντας παράλληλα ότι διατηρούσε επαφές με την ομάδα και το διάστημα που βρισκόταν στη Σαουδική Αραβία και την Αλ Χιλάλ!\n«Διατήρησα την επαφή μου με τον ΠΑΟΚ και το διάστημα που βρισκόμουν στην Αλ Χιλάλ. Στον ΠΑΟΚ πέρασα την πιο όμορφη περίοδο της ζωής μου αυτά τα δύο χρόνια. Αρχικά με δέχθηκαν με… εχθρική διάθεση αλλά στη συνέχεια έκανα φιλίες. Είναι περίπλοκο να συγκρίνω τον ΠΑΟΚ με την Ραπίντ. Στεναχωριέμαι που έφυγα από την χώρα μου, αλλά κάποτε αναγκάζεσαι να φύγεις. Έζησα ανάμεσα σε ξένους, αυτό δεν είναι καθόλου εύκολο. Ωστόσο από την προσωπική μου εμπειρία πιστεύω ότι είναι καλό να δουλεύεις στο εξωτερικό».


Γυναικείο Μποτάκι Ragazza 0481 < ΕΚΠΤΩΣΕΙΣ ΧΕΙΜΕΡΙΝΑ -50%\nΓυναικείο Μποτάκι Ragazza 0481\nΕντυπωσιακό Μποτάκι Ragazza με λάστιχο στο εξωτερικό μέρος . Είναι κατασκευασμένό από δέρμα και διαθέτει λάστιχο στο πλαί για πιο εύκολη εφαρμογή. Με στρογγυλεμμένη μύτη και ψηλό τακούνι που θα αναβαθμίσει το look σας. Ο εσωτερικός πάτος είναι εξαιρετικά μαλακός.\nΓράψε τη δική σου αξιολόγηση:Γυναικείο Μποτάκι Ragazza 0481


ΟΛΥΜΠΙΑΚΟΣ: 2 Αυγ 2015\nΤο όνομά του «έπαιξε» και για τον Ολυμπιακό μέσα στο καλοκαίρι.\nΟ Ισαάκ Μπελφοντίλ αποχώρησε από την Πάρμα και ο προορισμός του ήταν μία μεγάλη... έκπληξη! Πολλοί περίμεναν να τον δουν σε καλή ευρωπαϊκή ομάδα, αλλά εκείνος σε ηλικία μόλις 23 ετών αποφάσισε να συνεχίσει την καριέρα του στην... Μπάνι Γιας!\nΟ εν λόγω σύλλογος είναι ομάδα από το Αμπού Ντάμπι, στα Ηνωμένα Αραβικά Εμιράτα.\nΜάλιστα, ο Τύπος της Γαλλίας και της Αλγερίας, ασκεί έντονη κριτική στον διεθνή επιθετικό, για την απόφασή του να προτιμήσει τα λεφτά και σε ηλικία 23 ετών να πάει εκτός Ευρώπης.\nΆστραψε και βρόντηξε ο Κριστιάνο Ρονάλντο σε συνέντευξή του, βρίζοντας και... αποχωρώντας!\nΤο λάθος να ρωτήσει τον Πορτογάλο αστέρα της Ρεάλ Μαδρίτης για τη FIFA και για το Μουντιάλ του Κατάρ έκανε ένας δημοσιογράφος. Το σκάνδαλο που ξέσπασε πρόσφατα στην Παγκόσμια Ομοσπονδία όπως και η διοργάνωση του Μουντιάλ 2022 στο Κατάρ αποτελούν ένα από τα βασικότερα θέματα των τελευταίων μηνών.\nΩστόσο, ο Ρονάλντο όταν ρωτήθηκε για τα δυο ζητήματα άστραψε και βρόντηξε, απαντώντας: «Στα α@@@α μου η FIFA και το Κατάρ! Δεν με απασχολούν!».\nΚατόπιν αποχώρισε από τη συνέντευξη...\nΣτην κορυφή του ευρωπαϊκού μπάσκετ βρέθηκε η Εθνική Ελλάδας των Εφήβων, που επικράτησε με 64-61 της Τουρκίας μετά από έναν συγκλονιστικό τελικό!\nΤο αντιπροσωπευτικό μας συγκρότημα, με... «όπλο» τα τεράστια ψυχικά αποθέματα, αλλά και την ψυχραιμία που επέδειξε στο καθοριστικό τέταρτο δεκάλεπτο, κατάφερε να ανατρέψει μια διαφορά 10 και 12 πόντων και να κατακτήσει το τρόπαιο της πρωταθλήτριας Ευρώπης μέσα σε αποθέωση από 2.000 φιλάθλους που κατέκλυσαν το κλειστό του Βόλου!\nΗ «γαλανόλευκη» μπήκε μουδιασμένα στον τελικό και με πολλές άσχημες επιλογές στην επίθεση, έδωσε τη δυνατότητα στους Τούρκους να προηγηθούν με τη λήξη του πρώτου μέρους με διαφορά 12 πόντων έχοντας σε πολύ καλή βραδιά τους Κορκμάζ και Ουλκέρ (25-37).\nΣτο τρίτο δεκάλεπτο οι παίκτες του Ηλία Παπαθεοδώρου «έσφιξαν» την άμυνά τους και δεν επέτρεψαν στους Τούρκους να κάνουν το παιχνίδι τους και με κάποια πολύ σημαντικά σουτ, μείωσαν στους τρεις πόντους (38-41).\nΣτη συνέχεια οι Τούρκοι άνοιξαν εκ νέου τη διαφορά στους 8 πόντους (38-46), για να κλείσιε η τρίτη περίοδος με 41-48.\nΣτο τέταρτο δεκάλεπτο, ο Μιλεντίγεβιτς μπήκε στην εξίσωση και με τον Βασίλη Μουράτο να προσφέρει πολύτιμες βοήθειες τόσο στην άμυνα, όσο και στην οργάνωση του παιχνιδιού, άλλαξε πλήρως η εικόνα και η ψυχολογία του τελικού, για να φτάσει η Εθνική Εφήβων στην πανάξα κατάκτηση του τροπαίου με 64-61.\nΟ Μάικλ Ολαϊτάν δόθηκε δανεικός στην Τβέντε προκειμένου να πάρει χρόνο συμμετοχής αλλά και παραστάσεις από ένα διαφορετικό ευρωπαϊκό πρωτάθλημα.\nΣτην Ολλανδία λοιπόν ο Νιγηριανός επιθετικός θέλει να… αναγεννηθεί και να γυρίσει πίσω στον Ολυμπιακό διεκδικώντας μία θέση στο ρόστερ των ερυθρόλευκων.\nΟι άνθρωποι του Ολυμπιακού, πιστεύουν πολύ στις ικανότητές του και στα προσόντα του. Ο Ολαϊτάν λοιπόν, διάλεξε να φοράει στην φανέλα του τη νέα χρονιά, τον αριθμό «99».\nΝα θυμίσουμε ότι, το συγκεκριμένο νούμερο ο Ολαϊτάν το φορούσε και στον Ολυμπιακό την πρώτη του χρονιά στο Λιμάνι!\nΤο δικό του... μήνυμα έστειλε ο Τσόρι, μία μέρα μετά το παιχνίδι του Ολυμπιακού με τη Φέγενορντ.\nΜάλιστα, ο Αργεντίνος μέσος στάθηκε ουσιαστικά στο αντιαθλητικό παιχνίδι των Ολλανδών, αλλά με το δικό του ξεχωριστό τρόπο.\n«Επιτρέπεται να πέσεις κάθε στιγμή. Αυτό που δεν επιτρέπεται, όμως, είναι να μη σηκωθείς και να μη συνεχίσεις να παλεύεις», έγραψε χαρακτηριστικά ο «μαέστρος» του Θρύλου, ο οποίος έφτιαξε και ένα... κολάζ φωτογραφιών με σκηνές έντασης στο χθεσινό παιχνίδι στο De Kuip.\nΝταβίντ Φουστέρ και Κώστας Φορτούνης μιλούν στην κάμερα του Olympiacos TV μετά το φιλικό προετοιμασίας απέναντι στην Φέγενορντ.\nΣτο κλίμα της νέας του ομάδας έχει μπει πλέον ο Άλφρεντ Φινμπόγκασον.\nΟ διεθνής Ισλανδός επιθετικός του Ολυμπιακού δίνει τον καλύτερό του εαυτό στις προπονήσεις, ενώ αποτελεί υπόδειγμα επαγγελματία, περιμένοντας τη δική του στιγμή, όπου θα πραγματοποιήσει το ντεμπούτο του με τα ερυθρόλευκα.\nΟ νεοαποκτηθείς ποδοσφαιριστής του Θρύλου είναι ιδιαίτερα προσιτός και φιλικός με τους νέους του συμπαίκτες και όλοι στην ομάδα μιλούν με τα καλύτερα λόγια για την ποιότητα του χαρακτήρα του. Μάλιστα, ο «Φίνμπο» δείχνει να έχει πολύ καλή σχέση με τα social media.\nΤην Κυριακή (02/08) μετά το τέλος της προπόνησης, το πρόγραμμα της οποίας περιελάμβανε και... ποδηλασία, όπως σας έχουμε ενημερώσει, ανέβασε στον λογαριασμό του ένα σχετικό μήνυμα, γράφοντας για την πορεία της προετοιμασίας επί ολλανδικού εδάφους, ενώ το συνόδευσε με μία φωτογραφία από την προπόνηση.\nΣυγκεκριμένα, ο Ισλανδός φορ έγραψε: «Ακόμη μία τυπική ημέρα προπόνησης στην Ολλανδία, λίγες ημέρες πριν το τέλος των προπονήσεών μας στο Έρμελο».\nΟ Μάικλ Ολαϊτάν πραγματοποίησε το ντεμπούτο του με τη φανέλα της Τβέντε στο φιλικό με τη Σάλκε στο Γκελζενκίρχεν και μάλιστα ευτύχισε να σκοράρει με το... "καλημέρα", διαμορφώνοντας το τελικό 1-1 για την ομάδα του στο 85ο λεπτό.\nΤο σκορ είχε ανοίξει για τους Γερμανούς ο Γκάις στο 28', με τον Ολαϊτάν να μπαίνει στον αγωνιστικό χώρο στο 46ο λεπτό.\nΠροπόνηση υπό βροχή για τους Νέους το πρωί της Κυριακής.\nΥπό καταρρακτώδη βροχή πραγματοποιήθηκε η πρωινή προπόνηση της ομάδας Νέων του Ολυμπιακού το πρωί της Κυριακής στα Χάνια του Πηλίου. Η ομάδα του Βασίλη Βούζα παρά την βροχή προπονήθηκε σε δυο γκρουπ και δόθηκε μεγάλη έμφαση στην ταχύτητα και στην φυσική κατάσταση.\nΤο απόγευμα η βροχή σταμάτησε και έτσι η 3η ημέρα του βασικού σταδίου της προετοιμασίας των δυο ομάδων μας ολοκληρώθηκε ομαλά με «διπλά» και πολύ τακτική.\nΟι ομάδες κάθε ημέρα αυξάνουν την ένταση των προπονήσεων τους και ετοιμάζονται για τα δυο φιλικά που θα δώσουν την Τρίτη και την Τετάρτη στα Χάνια.\nΠολύ καλή χαρακτήρισε ο Νταβίντ Φουστέρ την μέχρι στιγμής εικόνα του Ολυμπιακού κατά τη διάρκεια της προετοιμασίας και ειδικότερα στα φιλικά επί ολλανδικού εδάφους.\n«Η προετοιμασία ήταν καλή μέχρι στιγμής, μας έχει μείνει ένα τρίτο παιχνίδι και πρέπει να τα δώσουμε όλα και σε αυτό», τόνισε ο Ισπανός μεσοεπιθετικός.\nΑναλυτικά, όσα δήλωσε ο Νταβίντ Φουστέρ στην κάμερα του Olympiacos TV για τη φιλική νίκη του Ολυμπιακού επί της Φέγενορντ και την φετινή προετοιμασία των ερυθρόλευκων:\n«Ήταν πολύ καλή η εικόνα μας πραγματικά, ειδικά στο πρώτο ημίχρονο. Δείξαμε πως είμαστε καλύτεροι από αυτή την ομάδα, η οποία είναι μια ομάδα με καλή ποιότητα, που ξεκινάει σε μια βδομάδα το πρωτάθλημα και εμείς δείξαμε μια καλή εικόνα σαν ομάδα».\nΟ Ντάνιελ Χάκετ βρίσκεται στην Ιταλία για την προετοιμασία της εθνικής ομάδας της χώρας του, αλλά μίλησε για τον Ολυμπιακό στάζοντας… μέλι για τη νοοτροπία νικητή των ερυθρόλευκων, την ιστορία, τους συμπαίκτες και την παράδοση που κουβαλά η νέα του ομάδα.\nΟ Ιταλός γκαρντ μίλησε στο olympiacosbc.gr, εξήγησε γιατί ο Ολυμπιακός είναι η καλύτερη ομάδα στην Ευρώπη, αποθέωσε Αγγελόπουλους, Σφαιρόπουλο και δήλωσε χαρούμενους που θα έχει στο πλάι του παίκτες όπως ο... Ευαγγελίνιο.\nΟ πατέρας του, όμως, ο οποίος αποτελούσε και το πρότυπο του νέου γκαρντ του Θρύλου, έπαιζε μπάσκετ. «Κάπως έτσι. ξέφυγα από το ποδόσφαιρο. Ήταν εύκολο για εμένα το μπάσκετ. Έβλεπα τον πατέρα μου να παίζει, τον παρακολουθούσα συνέχεια και όσο μεγάλωνα μου άρεσε όλο και περισσότερο. Πήγε να παίξει στο Πέζαρο, ακολούθησα και εγώ και στα 14 μου άρχισα να καταλαβαίνω πως μπορώ να το ακολουθήσω αυτό το άθλημα. Να γίνω καλός. Από ένα σημείο και έπειτα έγινε κάτι σαν όνειρο για εμένα. Είπα στον εαυτό μου "Ντάνιελ, μπορείς να γίνεις επαγγελματίας μπασκετμπολίστας". Πήγα στις ΗΠΑ και στο high school κατάλαβα πως μπορώ να τα καταφέρω».\nΟ Ντάνιελ Χάκετ τελειώνοντας το κολέγιο επέστρεψε στην Ιταλία για να αρχίσει την επαγγελματική του καριέρα. «Η πρώτη μου σεζόν στην Μπενετόν Τρεβίζο δεν ήταν καλή. Το αντίθετο. Ήταν μια κακή χρονιά για όλη την ομάδα. Πολλοί νεαροί παίκτες όπως ο Τζεντίλε που ήταν τότε 17, ο Μοντεγιούνας που ήταν 18, δεν είχαμε εμπειρία και έτσι η χρονιά δεν πήγε καλά. Έπειτα πήγα στη Σκαβολίνι Πέζαρο, εκεί τα πράγματα έγιναν καλύτερα. Άρχισα να βελτιώνω στοιχεία του παιχνιδιού μου και να γίνομαι καλύτερος. Το καλοκαίρι του 2012, όταν και έληξε το συμβόλαιο μου με τη Σκαβολίνι, είχα να επιλέξω ανάμεσα στη Σιένα και την Αρμάνι Τζινς Μιλάνο. Η πρόταση της Σιένα με κάλυπτε απόλυτα και έτσι αποφάσισα να παίξω εκεί. Η πρώτη χρονιά εξελίχθηκε εντυπωσιακά. Πήραμε πρωτάθλημα, Κύπελλο και Super Cup ενώ παίξαμε και στην Ευρωλίγκα κάνοντας μια εξαιρετική προσπάθεια εκεί».\nΕκείνη τη χρονιά έγινε και η πρώτη... γνωριμία του Χάκετ με τον Ολυμπιακό. Οι «ερυθρόλευκοι», αντιμετώπισαν δύο φορές τη Σιένα στο TOP-16 με τους Ιταλούς να νικάνε στο ΣΕΦ κα τους Πειραιώτες να κερδίζουν στην έδρα της τότε ομάδας του Ντάνιελ Χάκετ. «Τα θυμάμαι αυτά τα δύο παιχνίδια. Στο ΣΕΦ το ματς ήταν "τρελό" και ένα λέι απ του Μπράουν είχε κρίνει το παιχνίδι. Αν δεν κάνω λάθος, από εκείνο το ματς και έπειτα ο Ολυμπιακός δεν έχασε ξανά στο TOP-16 και έφτασε ως την κατάκτηση του τροπαίου για δεύτερη συνεχόμενη χρονιά. Τότε κατάλαβα πόσο μεγάλη είναι αυτή η ομάδα. Ο Ολυμπιακός για εμένα, γεννάει νικητές και διδάσκει ανατροπές. Όλα όσα έχει κάνει αυτά τα χρόνια είναι απλά εντυπωσιακά. Είναι για να γράφει κάποιος βιβλίο και να μην τελειώνει ποτέ. Τους θαύμαζα από τότε, παίκτες όπως ο Σπανούλης, ο Πρίντεζης και ο Ευαγγελίνιο είναι για να τους θαυμάζεις. Είμαι ευτυχισμένος που θα τους έχω συμπαίκτες».\nΌταν τον ρωτήσαμε ποιος είναι ο «Ευαγγελίνιο», μας αποκάλυψε πως «αναφέρομαι στον Μάντζαρη. Στην Ιταλία έτσι τον λέμε (γέλια). Πρόκειται για σπουδαίο παίκτη. Παρατηρώ το παιχνίδι του και δεν κάνει λάθος ποτέ, παίζει άμυνα που. δαγκώνει και οργανώνει το παιχνίδι σαν κομπιούτερ. Τόσα χρόνια δίπλα στον Σπανούλη, έχει μάθει πολλά. Το ίδιο ελπίζω να κάνω και εγώ».\nΤα δύο προηγούμενα χρόνια βρήκαν τον Χάκετ στο Μιλάνο. «Πήγα στα μέσα της σεζόν. Φτάσαμε μια ανάσα από το Final Four που θα γινόταν στο Μιλάνο, αλλά δεν τα καταφέραμε δυστυχώς. Ελπίζω να το πετύχω με τον Ολυμπιακό. Θέλω σαν τρελός να παίξω σε Final Four».\nΗ σεζόν που τελείωσε δεν πήγε καλά για την ομάδα του Μπάνκι και ο Χάκετ ένιωθε πως είχε έρθει η ώρα της αλλαγής. «Σκεφτόμουν τι θα κάνω τη νέα σεζόν μέχρι που ήρθε η πρόταση του Ολυμπιακού. Είχα πολλές προτάσεις, αλλά όταν έρχεται ο Ολυμπιακός και σου λέει πως σε θέλει, τότε δεν έχεις και πολλά να σκεφτείς. Η συνάντηση που είχα με τον Γενικό Διευθυντή της ομάδας κύριο Σταυρόπουλο, αλλά και με τον κόουτς κύριο Σφαιρόπουλο στο Λας Βέγκας, έπαιξε μεγάλο ρόλο για εμένα. Μου ανέλυσαν τα πάντα γύρω από τον Ολυμπιακό, ο κόουτς με τα λόγια του όχι απλά με έπεισε για το πλάνο του, αλλά με έκανε να ανυπομονώ όσο ποτέ να αρχίσει η σεζόν. Θέλω πως και πώς να φορέσω τη φανέλα της ομάδας που έχει εννιά ζωές. Στην Ιταλία, λέμε για κάποιον που δεν "πεθαίνει" ποτέ πως έχει εννιά ζωές. Έτσι είναι στα μάτια μου ο Ολυμπιακός. Έβλεπα παιχνίδια στα οποία ήταν 6-7 πόντους πίσω στο σκορ και ήθελε ένα λεπτό για να λήξει η αναμέτρηση και έλεγα μέσα μου "τώρα είναι η ώρα τους, τώρα θα το κάνουν ξανά"» τόνισε ο αριστερόχειρας γκαρντ για να συνεχίσει λέγοντας\n«τα ματς με την ΤΣΣΚΑ Μόσχας, με τη Ρεάλ Μαδρίτης, με την Αναντολού Εφές, με τη Μπαρτσελόνα, ήταν κάτι το ασύλληπτο».\nΠλέον, ο Πειραιάς θα γίνει το. λιμάνι του Χάκετ με τον αριστερόχειρα γκαρντ να εξηγεί πως «ο Ολυμπιακός καλύπτει όλα μου τα θέλω. Όσα μπορούσα να σκεφτώ και να μην σκεφτώ, με καλύπτει απόλυτα, ομάδα πραγματικός Θρύλος, ομάδα που μπορεί να σου δώσει τίτλους, να σε κάνει νικητή, να σε μάθει να μην τα παρατάς ποτέ, μια ομάδα με κόσμο φοβερό και δύο ιδιοκτήτες που δεν σκέφτονται ποτέ το κόστος, παρά μόνο το καλό της ομάδας που αγαπάνε».\nΗ αναφορά του Ντάνιελ Χάκετ, όμως, στους Παναγιώτη και Γιώργο Αγγελόπουλο δεν σταμάτησε εκεί. «Δεν τους έχω γνωρίσει, δεν τους έχω μιλήσει ποτέ, αλλά φυσικά ξέρω ποιοι είναι, αυτό το ξέρει όλη η Ευρώπη, όπως όλοι ξέρουν τι έχουν καταφέρει και πόσο αγαπάνε αυτή την ομάδα. Θέλω να κάνω τα πάντα για αυτούς και να ανταποδώσω με προσπάθεια στο γήπεδο και πολλούς τίτλους την ευκαιρία που μου έχουν δώσει να φορέσω τη φανέλα του Ολυμπιακού».\nΟ καλύτερος παίκτης της ερυθρόλευκης προετοιμασίας, ο Κώστας Φορτούνης, μίλησε για την εικόνα των φιλικών εκφράζοντας παράλληλα την αισιοδοξία του πως ο Ολυμπιακός θα είναι ακόμα καλύτερος!\nΕίναι ο κορυφαίος παίκτης του Θρύλου σε όλη τη διάρκεια της προετοιμασίας και κόντρα στη Φέγενορντ έδωσε μια μοναδική παράσταση!\nΟ Κώστας Φορτούνης μίλησε στην επίσημη ιστοσελίδα του συλλόγου για το χθεσινό φιλικό, αλλά και τη σεζόν που έρχεται.\n«Ήταν ένα δύσκολο ματς. Πιστεύω πως παίξαμε με μια πάρα πολύ δυνατή ομάδα, η οποία αυτή την στιγμή είναι πολύ πιο έτοιμη από εμάς. Αλλά εμείς δείξαμε από την μεριά μας ότι έχουμε πάρα πολύ καλή ομάδα. Κάναμε αυτά που μας ζήτησε ο προπονητής. Αν και είμαστε σε περίοδο προετοιμασίας ακόμα, πιστεύω ότι η συνέχεια θα είναι ακόμα καλύτερη» και πρόσθεσε:\n«Σίγουρα, έχουμε ακόμα ένα φιλικό. Ο Ολυμπιακός πρέπει να παίζει πάντα για την νίκη, θέλουμε να κερδίσουμε και αυτό, να γυρίσουμε στην Ελλάδα για να παίξουμε και εκεί, που έχουμε ακόμα ένα δύσκολο παιχνίδι με την Μπεσίκτας. Πιστεύω ότι η συνέχεια θα είναι ακόμα καλύτερη, πρέπει να ξεχάσουμε το σημερινό ματς, να κοιτάξουμε μπροστά και να συνεχίσουμε την δουλειά μας».\nΟ Κάρλος Ζαμπράνο δεν θα φορέσει τη φανέλα του Ολυμπιακού αλλά και καμιάς άλλης ομάδας εκτός της Αϊντραχτ, αφού αποφάσισε να συνεχίσει στην ομάδα.\nΟ Περουβιανός στόπερ ήρθε σε συμφωνία με την γερμανική ομάδα για να ανανεώσει το συμβόλαιό του μέχρι το 2019. Η Αϊντραχτ έκανε γνωστή την νέα της συμφωνία με τον παίκτη ο οποίος από δω και στο εξής θα έχει λαμβάνειν και περισσότερα χρήματα, βέβαια.\nΑπό τα 1,2 εκατομμύρια ευρώ οι ετήσιες αποδοχές του θα ανέρχονται πλεόν στο 1,9 εκατ. ευρώ.\nΩστόσο υπήρξε και μια άλλη... σημαντική αλλαγή στο συμβόλαιό του, η οποία είναι υπέρ της ομάδας. Αφαιρέθηκε η ρήτρα αποδέσμευσης που υπήρχε και η οποία ήταν αρκετά μικρή.\nΜε το προηγούμενο συμβόλαιο ο Περουβιανός κεντρικός αμυντικός που απασχόλησε έντονα τον Ολυμπιακό, μπορούσε να αποχωρούσε από την ομάδα της Φρανκφούρτης καταβάλλοντας το ποσό του 1,5 εκατ. Κάτι τέτοιο πια δεν μπορεί να γίνει.\nΗ νίκη του Ολυμπιακού στο De Kuip επί της Φέγενορντ έκανε ...αίσθηση σε όλη την Ευρώπη. Παρά το γεγονός πως ήταν φιλικό παιχνίδι, ο ξένος Τύπος ασχολείται πάρα πολύ με τη νίκη των ερυθρόλευκων.\nΣυγκεκριμένα, η πορτογαλική "record" τιτλοφορείται ως εξής: «Ο Ολυμπιακός χάλασε το πάρτι της Φέγενορντ».\nΣτο δημοσίευμα τονίζεται πως στην... παρουσίαση της ολλανδικής ομάδας, μία εβδομάδα πριν την έναρξη του πρωταθλήματός της, ο Ολυμπιακός... «κατέστρεψε» την γιορτή, κερδίζοντάς την άνετα με 1-3.\nΗ παρουσία του Μάρκο Σίλβα στον πάγκο του Ολυμπιακού αποτελεί έναν ακόμα λόγο για τους Πορτογάλους για να ασχολούνται με τον Θρύλο της Ελλάδας.\nΣτην Ελλάδα επέστρεψαν την Κυριακή οι Σπύρος Γιαννιώτης και η Κέλυ Αραούζου μετά τη συμμετοχή τους στο 16ο Παγκόσμιο πρωτάθλημα Ανδρών – Γυναικών που διεξήχθη στο Καζάν.\nΜε τα μετάλλια στο στήθος (χάλκινο στα 10χλμ. ο Γιαννιώτης και ασημένιο στα 5χλμ η Αραούζου) οι κολυμβητές μας αφίχθησαν στο αεροδρόμιο "Ελ. Βενιζέλος" μαζί με τους Αντώνης Φωκαϊδη, Μαριάννα Λυμπερτά, την Εθνική ομάδα Συγχρονισμένης και τα παιδιά των Καταδύσεων (Παπαρούνας, Κατσούλη), όπου τους υποδέχτηκε ο γενικός γραμματέας της ΚΟΕ, Δημήτρης Σαρακατσάνης.\nΣε αντίθεση με τα νέα από το μέτωπο των τραυματιών, όπου προστέθηκαν οι Λούκα Μιλιβόγεβιτς και Φελίπε Πάρντο, στον Ολυμπιακό υπήρχαν και θετικά νέα από τη σημερινή προπόνηση.\nAυτά, αφορούν τον Άλφρεντ Φινμπόγκασον και τον Δημήτρη Σιόβα.\nΟ Ισλανδός επιθετικός ξεπέρασε το αιμάτωμα στον δικέφαλο, που τον ταλαιπώρησε τις τελευταίες μέρες και του στέρησε τη συμμετοχή του στο χθεσινό φιλικό με τη Φέγενορντ και προπονήθηκε κανονικά.\nΜάλιστα, εφόσον όλα κυλήσουν ομαλά, αναμένεται να κάνει την πρώτη του εμφάνιση με τα ερυθρόλευκα στο φιλικό της Τρίτης με την Σίβασπορ.\nΕπιπλέον, καλύτερα είναι και ο Δημήτρης Σιόβας, ο οποίος ξεπέρασε τις ενοχλήσεις που αντιμετώπιζε και δείχνει πως είναι έτοιμος.\nΤην περίπτωση του Αμπέλ Ερνάντεζ φημολογείται πως τσεκάρει ο Ολυμπιακός, όπς έχουμε αναφέρει.\nΤο όνομα του διεθνούς Ουρουγουανού επιθετικού «παίζει» στα μεταγραφικά των ερυθρόλευκων εδώ και μερικές μέρες, ενώ το ίδιο γίνεται και στην Ιταλία.\nΟ τοπικός Τύπος αναφέρει πως ο Ερνάντεζ απασχολεί έντονα τον Θρύλο, που έχει στόχο να ενισχυθεί ακόμα περισσότερο.\nΣυγκεκριμένα, η "Gazzetta dello Sport" αναφέρει πως η Μπολόνια ψάχνεται για επιθετικό, έχει... όνειρο την απόκτηση του Ματία Ντέστρο και εναλλακτική λύση τον Αμπέλ Ερνάντεζ.\nΟ Ουρουγουανός επιθετικός, σύμφωνα με το δημοσίευμα, απασχολεί τον Ολυμπιακό, αλλά και την Τορίνο.\nΤην ευκαιρία να διασκεδάσει υπό τους… ήχους του Πάνου Κιάμου είχε το βράδυ του Σαββάτου (1/8) ο Αριέλ Ιμπαγάσα.\nΟ πρώην μεσοεπιθετικός του Ολυμπιακού και του Πανιωνίου, βρίσκεται στη… δύση της ποδοσφαιρικής του καριέρας, ενώ σύμφωνα με δημοσιεύματα των προηγούμενων ημερών, έχει δεχθεί κρούση από τους ερυθρόλευκους για να αναλάβει πόστο στο Λιμάνι, όπως ήδη σας έχουμε ενημερώσει.\nΩστόσο, μέχρι στιγμής, δεν έχει κάποια… υποχρέωση, αλλά βρίσκεται στην Ελλάδα και αποφάσισε να βγει με φίλους του και να διασκεδάσει. Για τον λόγο αυτό… βρέθηκε στη Χαλκίδα και έδωσε το «παρών» σε μαγαζί που εμφανίζεται ο Πάνος Κιάμος και διασκέδασε με την… ψυχή του, βγάζοντας φωτογραφίες με τον Έλληνα τραγουδιστή.\nΟ Κώστας Φορτούνης είναι ποιοτικός παίκτης και το επιβεβαιώνει σε κάθε ευκαιρία. Χθες μάλιστα, στο De Kuip, ήταν πραγματική... απόλαυση!\nΟ διεθνής χαφ του Ολυμπιακού προσέφερε 45 λεπτά ποιότητας, αλλά και ένα... "μαγικό" γκολ στο χθεσινό παιχνίδι με τη Φέγενορντ, δείχνοντας την τεράστια κλάση του.\nΟ Φορτούνης έκανε τους Ολλανδούς να... χαζέψουν και να υποκλιθούν στο ταλέντο του. Μάλιστα, ρωτούσαν συνεχώς να μάθουν ποιος είναι, δείχνοντας εντυπωσιασμένοι με τις ικανότητές του.\nΔείτε τα καλύτερα στιγμιότυπα από τη μεγάλη νίκη της Εθνικής Εφήβων επί της Λιθουανίας στον ημιτελικό του Ευρωπαϊκού U18.\nO Tζίμι Ντουρμάζ δηλώνει στη NOVA ότι για πρώτη φορά από τότε που μετακόμισε στον Ολυμπιακό νιώθει... 100% έτοιμος να προσφέρει στην ομάδα.\nΟ Σουηδός ήταν από τους παίκτες που ξεχώρισαν στο φιλικό με τη Φέγενορντ και όπως τόνισε, έχει αφήσει πίσω του την περσινή χρονιά και είναι έτοιμος να δείξει τις πραγματικές του δυνατότητες στο γήπεδο.\nΓια το παιχνίδι με τη Φέγενορντ: «Παίξαμε πολύ καλά, ειδικά στο πρώτο ημίχρονο. Κάναμε ακριβώς αυτά που δουλεύαμε στις προπονήσεις όλη την εβδομάδα. Είχαμε τον αντίπαλο ακριβώς εκεί που θέλαμε μέσα στο παιχνίδι και κάναμε εμείς αυτό που θέλαμε μέσα στο γήπεδο. Αυτό που μένει τώρα είναι να συνεχίσουμε προσγειωμένοι και συγκεντρωμένοι, γιατί τώρα είναι μόνο η προετοιμασία και πρέπει να συνεχίσουμε για να είμαστε έτοιμοι για το πρωτάθλημα.\nΓια την πίεση και την ταχύτητα που έχει βγάλει ο Ολυμπιακός στα τελευταία φιλικά: «Πρέπει να αναπτύξουμε όλα αυτά τα στοιχεία και ιδιαίτερα την πίεση που θέλουμε να ασκούμε προς τον αντίπαλο. Γι' αυτό δουλεύουμε καθημερινά στις προπονήσεις. Όπως είπα βρισκόμαστε ακόμα στην προετοιμασία, δουλεύουμε καθημερινά σε όλα αυτά τα στοιχεία, θέλουμε να τα βγάζουμε τώρα στα φιλικά, έτσι ώστε όταν θα έρθουν τα επίσημα ματς να είμαστε έτοιμοι και να τα παρουσιάσουμε στο γήπεδο».\nΓια την προσωπική του απόδοση: «Νιώθω πολύ καλά σωματικά. Θέλω κι εγώ παιχνίδι με το παιχνίδι να βελτιώνομαι. Νομίζω ότι είναι η πρώτη φορά στην παρουσία μου στον Ολυμπιακό που μπορώ να πω ότι είμαι στο 100%, αισθάνομαι πολύ φρέσκος και είμαι πολύ καλά σωματικά, πάρα πολύ δυνατός και βγάζω την ταχύτητα που θέλω. Φυσικά πρέπει όλοι μαζί να συνεχίσουμε να δουλεύουμε για να βελτιωθούμε ακόμη περισσότερο.\nΓια το αν μπορεί να κερδίσει το ελληνικό κοινό: «Είχα κάποιους τραυματισμούς την προηγούμενη σεζόν που μου στέρησαν την ευκαιρία να είμαι στο 100% των δυνατοτήτων μου. Πλέον έχω πολύ περισσότερη αυτοπεποίθηση, την οποία αντλώ και από τον κόσμο και από την ίδια την ομάδα. Νομίζω ότι αυτό μπορεί να με βοηθήσει. Στην Τουρκία είχα μία καλή παρουσία, εύχομαι και στον Ολυμπιακό η παρουσία μου να είναι το ίδιο καλή και τώρα και στο μέλλον.\nΗ Λίβερπουλ προσπαθεί απαλλαγεί από την παρουσία του Μάριο Μπαλοτέλι και ο μάνατζέρ του κάνει ό,τι μπορεί για να το πετύχει, προτείνοντας τον πελάτη του στη Ρόμα, σύμφωνα με το «Sky Sport Italia».\nΗ Ρόμα είναι ακόμα μία ομάδα που έχει την ευκαιρία να αποκτήσει τον Μάριο Μπαλοτέλι.\nΟ τεχνικός της Λίβερπουλ, Μπρένταν Ρότζερς, δεν φαίνεται να έχει στα πλάνα του τον Ιταλό επιθετικό, με αποτέλεσμα ο εκπρόσωπος του παίκτη, Μίνο Ραϊόλα, να έχει βγει στο... σεργιάνι για να βρει την επόμενη ομάδα του πελάτη του.\nΟι Ρωμαίοι βρίσκονται στην αναζήτηση επιθετικού, ωστόσο πολύ δύσκολα ο Ρούντι Γκαρσία θα ανάψει το «πράσινο φως» για την απόκτηση του στράικερ των «κόκκινων».\nO Σπύρος Γιαννιώτης επιστρέφει από το Καζάν με το χάλκινο μετάλλιο στα 10 χιλιόμετρα ανοιχτής θάλασσας και θέτει από τώρα τον επόμενο -τελευταίο- μεγάλο στόχο του: Ένα μετάλλιο στους Ολυμπιακούς Αγώνες του Ρίο ντε Τζανέιρο.\n«Πέτυχα τον βασικό στόχο μου, που ήταν να μπω στην πρώτη δεκάδα και να πάρω την πρόκριση για το Ρίο. Υπολόγισα σωστά τις δυνάμεις μου στην κούρσα και με καλή τακτική πρόσθεσα ένα ακόμη μετάλλιο στη συλλογή μου. Είμαι πολύ χαρούμενος καθώς με διαρκή και επίπονη δουλειά, για πολλά χρόνια, συνεχίζω τις διακρίσεις» δήλωσε στην ΕΡΑ ΣΠΟΡ ο Κερκυραίος πρωταθλητής του Ολυμπιακού.\nΟι Αγώνες της Βραζιλίας θα είναι οι πέμπτοι στην καριέρα του 36χρονου Γιαννιώτη, ο οποίος θα ήθελε το φινάλε στην καριέρα του να συνοδευτεί από ένα Ολυμπιακό μετάλλιο. «Από πέρυσι κυνηγούσα αυτό το ''εισιτήριο''. Θα προσπαθήσω να ανέβω στο βάθρο στη Βραζιλία, ένα μετάλλιο που έχασα στις λεπτομέρειες στο Λονδίνο το 2012. Το θέλω πολύ, καθώς θα είναι οι τελευταίοι μου Αγώνες και στοχεύω να κλείσω την καριέρα μου με τον καλύτερο τρόπο», υπογράμμισε.\nΕνδιαφέρον για την απόκτηση του Αμπέλ Ερνάντεζ έχει δείξει η Τορίνο.\nΗ ιταλική ομάδα, σύμφωνα με την "Gazzetta dello Sport", κατέθεσε νέα προσφορά στη Χαλ για τον Ουρουγουανό επιθετικό και λέγεται πως είναι κοντά στην απόκτησή του.\nΘυμίζουμε ότι το όνομα του Ερνάντεζ είχε ακουστεί το προηγούμενο διάστημα και για τον Ολυμπιακό, ωστόσο φαίνεται πως είναι πολύ κοντά στην επιστροφή του στην Ιταλία, αυτή τη φορά για λογαριασμό της Τορίνο.\nΤο πρωί της Κυριακής οι ποδοσφαιριστές του Ολυμπιακού επέστρεψαν στο γήπεδο και γυμνάστηκαν.\nΜία ημέρα μετά το φιλικό με τη Φέγιενορντ στο γήπεδο ντε Κάιπ, οι ποδοσφαιριστές του Ολυμπιακού επέστρεψαν στο γήπεδο του Έρμελο και γυμνάστηκαν. Οι ποδοσφαιριστές που αγωνίστηκαν στο μεγαλύτερο διάστημα του ματς με τους Ολλανδούς έκαναν αποθεραπεία και κινήθηκαν συντηρητικά. Κανονικά γυμνάστηκαν οι υπόλοιποι, οι οποίοι έκαναν ασκήσεις κατοχής και πίεσης προς τον αντίπαλο, αλλά και δίτερμα σε κλειστό χώρο, με τρεις επαφές και «δείκτες» εκτός των γραμμών, για να βοηθούν στην ανάπτυξη.\nΟ Πάρντο ταλαιπωρείται από ένα «σφίξιμο» στους οπίσθιους μηριαίους δεξιά και έμεινε εκτός προγράμματος. Η κατάστασή του δεν εμπνέει ανησυχία και θα επανεξεταστεί τη Δευτέρα. Το ίδιο και ο Μιλιβόγεβιτς, ο οποίος δέχθηκε πλήγμα στο ματς με τη Φέγιενορντ και προφυλάχθηκε.\nΓια να σπάσει η καθημερινή ρουτίνα, οι ποδοσφαιριστές και το τεχνικό επιτελείο του Ολυμπιακού έκαναν ζέσταμα πηγαίνοντας στο γήπεδο με ποδήλατα, αλλά και επέστρεψαν από αυτό με τον ίδιο τρόπο, απολαμβάνοντας ιδιαίτερα τη βόλτα. Το απόγευμα της Κυριακής οι ποδοσφαιριστές του κ. Σίλβα θα ξεκουραστούν και θα επιστρέψουν στις προπονήσεις το πρωί της Δευτέρας. Θυμίζουμε ότι την Τρίτη είναι προγραμματισμένο το φιλικό με τη Σίβασπορ, με το οποίο κλείνει η προετοιμασία του Ολυμπιακού στην Ολλανδία.\nΗ πρόταση των 9 εκατομμυρίων ευρώ της Ρόμα για τον Αρτούρ Μασουακού, συνάντησε την... άρνηση του Ολυμπιακού, πριν λίγες μέρες.\nΈτσι φαίνεται πως η ιταλική ομάδα στρέφει... αλλού το ενδιαφέρον της και συγκεκριμένα στον Λαβίν Κουρζαουά.\nΔΦυσικά μπορεί να είναι παιχνίδια στρατηγικής, ωστόσο η "corrieredellosport.it" γράφει σε σημερινό της δημοσίευμα, πως η Ρόμα φουλάρει για τον 23χρονο Γάλλο αριστερό μπακ της Μονακό.\nΠάντως, το δημοσίευμα αναφέρει πως η περίπτωση του αμυντικού του Ολυμπιακού, υπάρχει ακόμα στη λίστα της, αλλά αυτή τη στιγμή αποτελεί... εναλλακτική λύση, μαζί με τους Ντιν (Παρί Σεν Ζερμέν) και Αντριάνο (Μπαρτσελόνα).\nΔύο νέα προβλήματα προστέθηκαν στο ιατρικό δελτίο του Ολυμπιακού, μετά το χθεσινό φιλικό με τη Φέγενορντ.\nΟ Λούκα Μιλιβόγεβιτς και ο Φελίπε Πάρντο αντιμετωπίζουν τραυματισμούς, με αποτέλεσμα να μην είναι σε θέση να προπονηθούν σήμερα το πρωί.\nΣυγκεκριμένα, ο Σέρβος αμυντικός μέσος έχει υποστεί κάκωση στο δεξί πόδι, κάτι που προήλθε από κλωτσιά αντιπάλου (απόρροια του σε πολλές φορές αντιαθλητικού παιχνιδιού των Ολλανδών), ενώ ο Κολομβιανός εξτρέμ έχει ένα σφίξιμο στον οπίσθιο μηριαίο, όπως ήδη σας έχουμε ενημερώσει.\nΜάλιστα, ο Πάρντο με το που αισθάνθηκε ενοχλήσεις, έκανε νόημα για αλλαγή και αποχώρησε.\nΦυσικά και δεν υπήρχε λόγος σε ένα φιλικό να ρισκάρουν με τη συμμετοχή του.\nΠήγε λίγο να ξεσκάσει, αλλά με την ευκαιρία έβαλε τα πράγματα στη θέση τους. Λίγο πριν ενσωματωθεί στην αποστολή της Εθνικής ομάδας για την προετοιμασία εν όψει του Ευρωμπάσκετ, ο Γιάννης Μπουρούσης επισκέφθηκε το νυχτερινό κέντρο στο οποίο τραγουδούν οι δύο... Χρήστοι: ο Χολίδης με τον Μενιδιάτη.\nΟ διεθνής σέντερ έχει μείνει ελεύθερος από τη Ρεάλ, το τελευταίο διάστημα υπήρχε φημολογία περί επιστροφής του στον Ολυμπιακό, ενώ στην παρέα του ήταν ο διεθνής γκαρντ των ερυθρόλευκων, Βαγγέλης Μάντζαρης.\nΕ, δεν ήθελε και πολύ όλο αυτό το σκηνικό να εξάψει τη φαντασία των φίλων του Ολυμπιακού που ήταν στο κέντρο και κάποιοι από αυτούς τον πλησίασαν και τον ρώτησαν αν υπάρχει περίπτωση να ξαναφορέσει τα ερυθρόλευκα, αλλά ο Μπουρούσης δεν άφησε πολλά περιθώρια...\n«Μακριά και αγαπημένοι», ήταν η απάντησή του.\n* Στον Ολυμπιακό πάντως δεν υπήρξε ούτε στιγμή σαν σκέψη ο Γιάννης Μπουρούσης και ας έγραφαν κάποια ρεπορτάζ τα... δικά τους. Η απόκτηση του Μιλουτίνοφ αρκετές μέρες πριν το απέδειξε άλλωστε!\nΜε… ορθοπεταλιές συνεχίζεται η προετοιμασία του Ολυμπιακού στην Ολλανδία, όπως ενημέρωσε ο Άλαν Πουλίδο τους οπαδούς του Θρύλου στο Instagram.\nΗ Ελλάδα θα αντιμετωπίσει απόψε την Τουρκία, στον μεγάλο τελικό του Ευρωπαϊκού Πρωταθλήματος Εφήβων.\nΟ Μπέρκαν Ντουρμάζ έδωσε το... στίγμα του στο "Eurohoops.net" μετά την επικράτηση των Τούρκων επί των Βόσνιων με 82-77, κάνοντας λόγο για το πάθος που έδειξε αυτός και οι συμπαίκτες του, κάτι που θα κρίνει και το σημερινό παιχνίδι.\nΟ φόργουορντ της Τόφας, ο οποίος φημίζεται για τις αμυντικές του αρετές, δεν είναι τυχαίο πως μόλις του ζητήθηκε να μιλήσει για το ελληνικό μπάσκετ, εξέφρασε την επιθυμία του να παίξει κάποια στιγμή στον Ολυμπιακό…\nΗ Τουρκία επικράτησε στο “νήμα” της Βοσνίας. Ποιο ήταν το “κλειδί” που σας οδήγησε στη νίκη;\nΑυτό που μας έδωσε τη νίκη είναι το ότι παλέψαμε πολύ. Δείξαμε πάθος από την πρώτη μέχρι την τελευταία στιγμή, πέσαμε πάνω στη μπάλα σε κάθε άμυνα. Όταν παλεύεις με τέτοια ένταση τελικά έρχεται και η νίκη.\nΠώς θα αντιμετωπίσετε τον Τελικό;\nΜε τον ίδιο ακριβώς τρόπο, όπως και το σημερινό παιχνίδι. Θα παλέψουμε με όλες μας τις δυνάμεις και θα προσπαθήσουμε να επιβάλλουμε τον δικό μας ρυθμό.\nΠοια είναι η εντύπωσή σου για το Βόλο και τη διοργάνωση;\nΕίναι μια εξαιρετική διοργάνωση. Είμαστε πολύ χαρούμενοι που βρισκόμαστε εδώ και θα παλέψουμε για να κατακτήσουμε την πρώτη θέση.\nΠαρακολουθείς καθόλου το Ελληνικό Πρωτάθλημα; Και αν ναι, θα ήθελες ποτέ να παίξεις στην Ελλάδα;\nΗ Ελλάδα έχει ένα πολύ καλό επίπεδο στο μπάσκετ. Ξεχωρίζω τον Ολυμπιακό και αν μπορούσα κάποια μέρα θα ήθελα να παίξω εκεί.\nΚατηγορηματικά διαψεύδουν στον Ολυμπιακό τα δημοσιεύματα που θέλουν τον Εστεμπάν Καμπιάσο να εξετάζεται, στο ενδεχόμενο που αποχωρήσει ο Παϊτίμ Κασάμι.\nΣτη διάψευση του δημοσιεύματος που θέλει τον Ολυμπιακό να εξετάζει την περίπτωση του Εστεμπάν Καμπιάσο (δείτε το σχετικό θέμα ΕΔΩ) προχώρησε η ερυθρόλευκη ΠΑΕ.\nΣυγκεκριμένα, το δημοσίευμα ανέφερε πως οι ερυθρόλευκοι έχουν έρθει ήδη σε επαφή με την πλευρά του Αργεντίνου μέσου για να είναι έτοιμοι, εφόσον αποχωρήσει ο Παϊτίμ Κασάμι για άλλη ομάδα (υπάρχει ενδιαφέρον από τη Φιορεντίνα και αραβικούς συλλόγους).\nΩστόσο, κάτι τέτοιο δεν ισχύει και οι νταμπλούχοι Ελλάδας τονίζουν πως δεν υπάρχει... θέμα Καμπιάσο, ο οποίος έμεινε ελεύθερος από τη Λέστερ, παρά το γεγονός ότι αναδείχθηκε πολυτιμότερος παίκτης της πέρυσι στην Premier League.\nΝέα ομάδα στην καριέρα του αναμένεται να αναζητήσει ο Γιάννης Μπουρούσης, ο οποίος έμεινε... ελεύθερος από την Ρεάλ Μαδρίτης ενόψει της ερχόμενης αγωνιστικής περιόδου.\nΌπως αναφέρει ο Ντέιβιντ Πικ, μέσω Twitter, οι Μαδριλένοι αποδέσμευσαν τον πρώην σέντερ του Ολυμπιακού ώστε να αφήσουν κενή μία θέση στο ρόστερ τους. Άλλωστε, τη σεζόν που ολοκληρώθηκε ο χρόνος του διεθνούς παίκτη περιορίστηκε σημαντικά ιδίως στο δεύτερο μισό της σεζόν.\nΟι δύο πλευρές, μάλιστα, έχουν κάνει διαπραγματεύσεις και έχουν συμφωνήσει στο buy out που θα πάρει ο Έλληνας σέντερ.\nΟ Γενικός Αρχηγός της Κ-20 του Ολυμπιακού κ. Τάσος Μητρόπουλος μιλάει στο olympiacos.org για το νέο του ρόλο και συμβουλεύει τα παιδιά για να φτάσουν στην κορυφή.\nΑπό τις μεγαλύτερες μορφές του ελληνικού ποδοσφαίρου και του Ολυμπιακού. Με πολλές συμμετοχές και γκολ στην… πλάτη του, με κατακτήσεις Πρωταθλημάτων στο βιογραφικό του, με συμμετοχή στο «παρθενικό» Μουντιάλ της Ελλάδος, με τεράστια εμπειρία στο ποδόσφαιρο. Ο κ. Τάσος Μητρόπουλος, μετά από την σπουδαία του θητεία (εντός και εκτός γηπέδων) στη μεγάλη ομάδα του Ολυμπιακού, έχει σήμερα ρόλο-κλειδί στο «ευαίσθητο» κομμάτι της Ακαδημίας.\nΟ Γενικός Αρχηγός της Κ-20 κ. Τάσος Μητρόπουλος μιλάει στο olympiacos.org για το νέο του ρόλο και δίνει συμβουλές στα παιδιά για να φτάσουν έως την πρώτη ομάδα!\nΝέος ρόλος στον Ολυμπιακό, σε μια ομάδα που έχετε υπηρετήσει για δεκαετίες. Πόσο δύσκολος είναι;\n«Ο Ολυμπιακός είναι δύσκολος σύλλογος. Εδώ έχεις να δουλέψεις με παιδιά. Αυτή είναι η διαφορά. Με παιδιά που είναι στον προθάλαμο της πρώτης ομάδας και πρέπει να τους βοηθήσουμε να συνεχίσουν. Αυτό που βλέπω είναι ότι η Ακαδημία του Ολυμπιακού είναι σε πολύ υψηλό επίπεδο και υπάρχει η βούληση για συνεχή βελτίωση. Αυτό είναι πολύ σημαντικό. Εγώ είμαι εδώ για να βοηθήσω σ’ αυτή την διαδικασία. Από το φυτώριο, την Ακαδημία περιμένουμε παιδιά για την πρώτη ομάδα».\nΈχετε εκατοντάδες συμμετοχές στον Ολυμπιακό. Με την εμπειρία σας πόσο δύσκολο είναι κάποια από αυτά τα παιδιά ν’ αγωνιστούν στην πρώτη ομάδα;\n«Δεν είναι εύκολο να παίζεις στον Ολυμπιακό. Ούτε όμως και τόσο δύσκολο. Είναι μια ομάδα με πολλές απαιτήσεις και πίεση και αυτό πρέπει να το καταλάβουν από μικροί. Προσπαθώ με την εμπειρία μου να τους το δώσω να το καταλάβουν».\nΦτάνει το ταλέντο για να παίξει ένας ποδοσφαιριστής στον Ολυμπιακό;\n«Φυσικά και όχι. Δεν φτάνει το ταλέντο. Θέλει σκληρή δουλειά, σωστή νοοτροπία, θέλει ψυχή. Ο Ολυμπιακός είναι ομάδα που θέλει ψυχή. Αυτό λέω στα παιδιά. Τους μιλάω με παραδείγματα. Υπήρχαν παίκτες με μεγάλο ταλέντο που δεν έπαιξαν στον Ολυμπιακό. Δεν άντεξαν την πίεση. Αυτός είναι ο Ολυμπιακός. Δεν αλλάζει. Εμένα μ’ αρέσει αυτό. Υπήρχαν και ποδοσφαιριστές που δεν είχαν ταλέντο αλλά με δουλειά και ψυχή έφτασαν ψηλά».\nΤι συμβουλή θα δίνατε στα παιδιά της Ακαδημίας προκειμένου ν’ ανέβουν επίπεδο;\n«Δεν είναι θέμα συμβουλής και ούτε μια συμβουλή αρκεί. Πρέπει να έχεις συνέχεια επαφή με τα παιδιά. Να τα ενημερώνεις συνεχώς για το που βρίσκονται και πιο είναι το πνεύμα του Ολυμπιακού. Πρέπει όλοι μας, οι προπονητές, εγώ, και όσοι ασχολούνται με την Ακαδημία να δίνουν στα παιδιά αυτά να καταλάβουν το μέγεθος. Από την εικόνα που έχω πάντως από την Κ-20, ως Γενικός Αρχηγός της, μπορώ να πω ότι όλα τα παιδιά έχουν άψογο χαρακτήρα, έχουν όρεξη για δουλειά και υπάρχουν και παιδιά με ταλέντο. Είναι στο χέρι τους να προχωρήσουν. Εμείς είμαστε εδώ για να τα βοηθήσουμε».\nΞεκινήσατε το ποδόσφαιρο από την Πετρούπολη σε δύσκολα χρόνια. Πόσο έχει αλλάξει το ποδόσφαιρο σε επίπεδο Ακαδημίας από τότε;\n«Ήταν άλλα χρόνια τότε. Τώρα είναι πιο εύκολο για τα παιδιά να προχωρήσουν. Δουλεύουν επαγγελματικά σε όλα από μικρή ηλικία. Στον Ολυμπιακό έχουν όλα τα εργαλεία και τις παροχές εκείνες που τους βοηθούν να πετύχουν. Είναι τυχερά αυτά τα παιδιά. Έχουν εξειδικευμένους ανθρώπους που είναι όλη ημέρα δίπλα τους. Η δική μου εποχή ήταν διαφορετική. Ωραία όμως ήταν και τότε. Πιο αγνά».\nΤα τελευταία χρόνια η ομάδα Νέων συμμετέχει στο UEFA Youth League με μεγάλη επιτυχία. Πόσο σημαντικό είναι γι’ αυτά τα παιδιά σε τόσο μικρή ηλικία να συμμετέχουν σε τέτοια τουρνουά;\n«Πολύ σπουδαίο. Η Ευρώπη είναι κάτι διαφορετικό. Είναι υψηλό το επίπεδο. Είναι εξαιρετικό για παιδιά 17-18 χρονών να παίζουν σε τέτοιες διοργανώσεις και ν’ αντιμετωπίζουν ομάδες που ίσως φοβόντουσαν όταν άκουγαν το όνομα τους. Ψυχολογικά νόμιζαν ότι είναι υπερδυνάμεις. Βλέπουν όμως μέσα από τα παιχνίδια πως είναι κοντά σε επίπεδο. Ο Ολυμπιακός έφτασε πέρσι στους «16» και είχε εξαιρετική πορεία. Αυτό το τουρνουά δίνει πολύτιμές εμπειρίες στα παιδιά που θα τους χρησιμεύσουν και στην πορεία τους».


Ο Σεμέδο βγήκε live στο Instagram παίζοντας UNO: «Είναι όλα fake news»\n«Fake news» χαρακτήρισε ο Πορτογάλος στόπερ τα δημοσιεύματα σχετικά με τη σύλληψή του μετά από τη φερόμενη μήνυση της συζύγου του για ξυλοδαρμό.\nΟ αμυντικός του Ολυμπιακού μόλις η είδηση έγινε ευρέως γνωστή, ανέβασε story που την διέψευδε, ενώ λίγο αργότερα, μέσω live στο οποίο έπαιζε UNO μαζί με τη γυναίκα του χαρακτήρισε «fake news» τα όσα είδαν το φως τη δημοσιότητας.\n«Βγήκαν κάποια νέα ότι με συνέλαβαν. Είμαι σπίτι μου. Είναι πρώτη φορά που γίνομαι τόσο ευθύς, δεν ξέρω πως θα λειτουργήσει αυτό. Είναι fake news όσα διασπείρει ο κόσμος, για την σύντροφό μου και την σχέση μας, αυτό (το live) είναι για να δείξω ότι είναι όλα καλά. Παίζουμε UNO. Για να το κάνω σαφές και να το θέσω ευθέως. Είναι όλα καλά. Όχι άλλα ψέματα. Για τους ανθρώπους που με ξέρουν, γνωρίζουν ότι δεν μου αρέσει να μιλάω για την προσωπική μου ζωή. Αλλά τώρα ήταν απαραίτητο. Τόσα ψέματα, τόσες ιστορίες. Και κανένας δεν με ρώτησε. Ελπίζω να σας δω σύντομα. Ελπίζω όχι έτσι. Λέγοντας σας τι είναι ψέματα και τι όχι.»\nΝέο σύνθημα Ερντογάν για οικονομία: «Μαζί» – Ρεκόρ πληθωρισμού στην Τουρκία


Τα τρομοκρατικά χτυπήματα επαναδιατυπώνουν το στρατηγικό αφήγημα της Ε.Ε.\nΆνοιξε ο ασκός του Αιόλου και μάλιστα στην καρδιά της Ευρώπης μετά τον θλιβερό απολογισμό της αποτρόπαιης δράσης των τζιχαντιστών. Κανείς δεν μπορεί να προβλέψει τις πραγματικές συνέπειες στην πολιτική , κοινωνική και οικονομική συμπεριφορά κορυφαίων ευρωπαϊκών οργανισμών, αλλά και μεγάλων ομάδων πολιτών , που συναπαρτίζουν τα κέντρα λήψης ευρωπαϊκών αποφάσεων .\nΟι γνωρίζοντες άρχισαν να το υπολογίζουν, όμως ελάχιστοι θεωρούσαν οτι η εισαγομένη τρομοκρατία και το εντεινόμενο προσφυγικό ζήτημα θα πυροδοτούσαν τόσο πυκνές εξελίξεις, ακόμα και επί θεμάτων που αποτελούν απαράβατους , υποτίθεται, ευρωπαϊκούς κανόνες.\nΣυνθήκη Σένγκεν , σύμφωνο σταθερότητας , πολιτικές λιτότητας , ελευθερίες στην κίνηση κεφαλαίων και ανθρώπων μπαίνουν ξανά στο μίξερ της επεξεργασίας και επαναδιατύπωσης.\nΤο πρωτοφανές τρομοκρατικό χτύπημα στο Παρίσι ,οι κλιμακούμενες απειλές εναντίον διοικητικών κέντρων της Ευρώπης και ο εντεινόμενος φόβος για τα επερχόμενα ,δημιουργούν το αναγκαίο πλαίσιο για μια συνολική πολιτική αντιποίνων εναντίον των ακραίων ισλαμιστικών κύκλων ,είτε στή Συρία στο Ιράκ και σε άλλες μουσουλμανικές περιοχές ,είτε εντός του Ευρωπαϊκού εδάφους.\nΑυτή είναι η μία πλευρά του τεράστιου ζητήματος που βρίσκεται σε πλήρη εξέλιξη. Υπάρχει βεβαίως και άλλη μία που αφορά τις εσωτερικές ευρωπαϊκές διεργασίες και εστιάζεται στην αλλαγή αποφασισμένων πολιτικών που διχάζουν τις ευρωπαϊκές κοινωνίες , περιθωριοποιούν μεγάλα λαϊκά στρώματα και οδηγούν σε παρατεταμένες εντάσεις.\nΤα αναπάντητα ερωτήματα είναι πολλά. Και είναι απλοϊκή η προσέγγιση οτι τα τελευταία τρομοκρατικά χτυπήματα είναι αποτέλεσμα «αντιποίνων» μιας ιμπεριαλιστικής πολιτικής της Δύσης προς διάφορες χώρες του μουσουλμανικού τόξου.\nΑντιστοίχως απλοϊκή μπορεί να κριθεί η προσέγγιση ότι τα γεγονότα είναι μια αλληλουχία τυχαιοτήτων που προέρχεται από αποσπασματικές ακραίες συμπεριφορές μεμονωμένων όσο και προβληματικών ατόμων.\nΣε κάθε περίπτωση οι συνέπειες των τυφλών τρομοκρατικών χτυπημάτων αλλά και η αφόρητη πίεση που ασκούν στις ευρωπαϊκές ηγεσίες οι εντεινόμενες προσφυγικές ροές , θα είναι μεγαλύτερες του αναμενομένου , για το ασταθές ,πλέον , ευρωπαϊκό οικοδόμημα.\nΔυστυχώς τα αίτια είναι τόσα πολλά και τόσο περίπλοκα που αφενός υπερκαλύπτονται από την δραματικότητα της επικαιρότητας και αφετέρου ακόμη και αν εντοπιστούν η αντιμετώπισή τους έχει ξεπεραστεί από την πραγματικότητα.\nΗ «επόμενη μέρα» της Ιστορίας καταγράφει μόνον περιστατικά. Άλλωστε ιστορικές χαρακτηρίζονται και οι αποφάσεις της ευρωπαϊκής ηγεσίας, με αφορμή τα τρομοκρατικά χτυπήματα, καθώς λαμβάνονται μετά από 40 και 50 χρόνια. Και αυτό παρά το γεγονός οτι πολλές από τις πολυ-παραμετρικές ασύμμετρες απειλές θα μπορούσαν να είχαν προβλεφτεί και φυσικά αποφευχθεί.\nΠρώτη συνέπεια από το χτύπημα των τζιχαντιστών στο Παρίσι ήταν η μερική ανάκληση των ελευθεριών της Συνθήκης Σένγκεν.\nΤο Συμβούλιο των υπουργών Εσωτερικών και Δικαιοσύνης της ΕΕ δέχτηκε και τα τρία αιτήματα της Γαλλία: καταγραφή των στοιχείων ταξιδιωτών με αεροπλάνο (PNR), έλεγχο στην διακίνηση των πυροβόλων όπλων, έλεγχο και των ευρωπαίων υπηκόων στα εξωτερικά σύνορα της ΕΕ.\nΟ στόχος για τον εντοπισμό των ξένων μαχητών στο πλευρό των τζιχαντιστών δεν είναι βέβαιο ότι θα επιτευχθεί, αλλά... η αναβίωση των ελέγχων στα σύνορα είναι βέβαιο ότι αποψιλώνει το ευρωπαϊκό οικοδόμημα της ενοποιητικής διαδικασίας. Αν αναλογιστεί κανείς και το εύρος των ελέγχων στις οικονομικές συναλλαγές, μπορεί εύκολα να θεωρήσει πως η «Ένωση» ξαναγίνεται μια Τελωνειακή Κοινότητα. Και, μάλιστα, υπό δημοσιονομική παρακολούθηση.\nΌσες από τις αποφάσεις του Συμβουλίου ανακοινώθηκαν συντείνουν στον συντονισμό εκτεταμένων ελέγχων, με συνέπεια τον περιορισμό κεκτημένων ελευθεριών και την απώλεια της ιδιωτικότητας. Ορισμένοι αδιαφορούν αν με αυτό τον τρόπο ανοίγει το κουτί της Πανδώρας , καθώς μιά συνθήκη που ραβόταν επι δεκαετίες κινδυνεύει ξηλωθεί σε λίγες ημέρες!\nΗ Κομισιόν προτείνει, ως μόνιμο μέτρο, να ενεργοποιηθούν από τον Μάρτιο του 2016 τα λεγόμενα “ευφυή σύνορα”. Δηλαδή, η υποχρεωτική συμμετοχή των ταξιδιωτών στη λήψη δακτυλικών αποτυπωμάτων, εικόνας προσώπου, εικόνας ίριδας, ο ηλεκτρονικός έλεγχος της αυθεντικότητας των ταξιδιωτικών εγγράφων, αλλά και ένα σύστημα υπολογισμού της επιτρεπόμενης διαμονής κάθε ταξιδιώτη που εισέρχεται από τρίτες χώρες σε ευρωπαϊκό έδαφος. Επομένως, η κατάκτηση της ελεύθερης κυκλοφορίας προσώπων καταρρέει. Έτσι, απαξιώνεται η προστιθέμενη αξία του ευρωπαϊκού διαβατηρίου και επανέρχεται ο αντικατοπτρισμός του συγκυριακού κύρους της κάθε ευρωπαϊκής χώρας ξεχωριστά.\nΕπίσης, στόχος είναι από την 1η Ιανουαρίου 2016 να λειτουργεί το ευρωπαϊκό κέντρο συντονισμού της Europol, με ένα ενοποιημένο σύστημα ανταλλαγής ευαίσθητων πληροφοριών. Ο Δημήτρης Αβραμόπουλος, εκτιμά πως οι έλεγχοι που προτείνει η Κομισιόν θα μπορούν να εντοπίζουν τρομοκράτες που μπορεί να παρισφρύουν στις μεταναστευτικές ροές, όμως τέτοιου είδους γραφειοκρατικές εκτιμήσεις απέχουν πολύ από την πραγματικότητα των παράνομων διελεύσεων.\nΑυτή είναι η κακή πλευρά ενός ζητήματος με πολλές αθέατες πλευρές και που αναμένεται βάλει βαριά τη σφραγίδα του.\nΜπορεί όμως υπό προϋποθέσεις να καταγραφεί και μια θετική πλευρά. Αφορά στην ορθολογική και εποικοδομητική αντιμετώπιση τόσο του προβλήματος των ανεξέλεγκτων προσφυγικών ροών , που αποτελεί μια βραδυφλεγή βόμβα για τις ευρωπαϊκές οικονομίες. Όσο και στη χαλάρωση του σφιχτού συμφώνου σταθερότητας , που αποτελεί φραγμό στις ευέλικτες οικονομικές πολιτικές που επιζητούν τα κράτη τα οποία πρωτίστως πλήττονται από το τεράστιο αυτό ζήτημα.\nΉδη η αρχή έγινε από την Γαλλία και την Ιταλία ,με την μορφή συγκεκριμένων προτάσεων που υποβλήθηκαν στα κοινοτικά όργανα και την Κομισιόν. Εκτιμάται οτι θα συνεχιστεί και από Ελλάδα ,Ισπανία ,Πορτογαλία ,Βέλγιο και Κύπρο. Μεγάλο ζητούμενο είναι η συμπεριφορά της Γερμανίας και των δορυφόρων της , επί του θέματος που θα τεθεί.\nΣε κάθε περίπτωση εκτιμάται οτι θα ενταθούν οι διεργασίες σε ανώτερο επίπεδο, μεταξύ των ευρωπαϊκών πολιτικών ηγεσιών. Το αποτέλεσμα είναι νωρίς για να προβλεφθεί με βεβαιότητα. Πάντως δεν μπορεί να είναι τυχαία η εκτίμηση κορυφαίων στελεχών της Κομισιόν οτι η χαλάρωση των σφιχτών δημοσιονομικών πολιτικών και πολιτικών λιτότητας, θα έρθει πολύ νωρίτερα του αναμενομένου. Όπως έλεγαν κανείς δεν διακινδυνεύει να μετατρέψει την ΕΕ σε ένα διαρκές ναρκοπέδιο, με ανοιχτά όλα τα καυτά ζητήματα .


Το παρασκήνιο της παραίτησης Μπασιά και τα νέα σχέδια για ΕΔΕΥ\nΜετά τις αλλαγές των διοικήσεων στην πλειονότητα των ενεργειακών εταιρειών και οργανισμών (ΔΕΗ, ΔΕΔΔΗΕ, ΔΕΠΑ, ΚΑΠΕ κ.λπ.), ο υπουργός Περιβάλλοντος και Ενέργειας Κωστής Χατζηδάκης προχώρησε σε αντίστοιχες κινήσεις και στην Ελληνική Διαχειριστική Εταιρεία Υδρογονανθράκων.\nΌπως ανακοίνωσε χθες, προκήρυξε τις επτά θέσεις του διοικητικού συμβουλίου, έχοντας πρώτα ζητήσει τις παραιτήσεις του προέδρου και διευθύνοντος συμβούλου Γιάννη Μπασιά και του αντιπροέδρου Σπύρου Μπέλλα. Σημειωτέον ότι οι θητείες των δύο λήγουν του χρόνου, ενώ για τρία μέλη έληξαν προχθές. Οι άλλες δύο θέσεις ήταν κενές.\nΟ υπουργός ΠΕΝ, όπως διαρρέουν συνεργάτες του, στοχεύει στη διεύρυνση των δραστηριοτήτων της ΕΔΕΥ, στο πλαίσιο της ενεργειακής διπλωματίας και των μεγάλων διεθνών έργων υποδομής. Μάλιστα σκοπεύει να περάσει τη ΔΕΠΑ Διεθνών Έργων (την εταιρεία που δεν θα ιδιωτικοποιηθεί) στην ΕΔΕΥ.\nΤο σκεπτικό της παραίτησης του διοικητικού διδύμου Μπασιά - Μπέλλα, σύμφωνα με το υπουργείο, έχει να κάνει με την ανανέωση της διοικητικής ομάδας της εταιρείας.\nΟι ίδιοι κύκλοι του υπουργού αναφορικά με την παραίτηση Μπασιά αφήνουν να εννοηθεί ότι μπορεί να υποβάλει εκ νέου αίτηση στην προκήρυξη και, επιπλέον, υπογραμμίζουν τη σημασία του ρόλου του κατά τη διάρκεια της θητείας του στην ΕΔΕΥ.\nΠράγματι ο κ. Μπασιάς, κατά κοινή ομολογία, έτρεξε με ταχύτατους ρυθμούς τις εμβληματικές συμβάσεις παραχώρησης υδρογονανθράκων με τις Total - ExxonMobil - ΕΛ.ΠΕ στην Κρήτη και με τις Repsol - ΕΛ.ΠΕ στο Ιόνιο και έφερε κι άλλες πετρελαϊκές στη χώρα υποψήφιες και για άλλες περιοχές, εντούτοις ο κ. Χατζηδάκης επέλεξε να μην τον κρατήσει. Κι ακόμη κι αν αφήνει ανοικτό το «παράθυρο» για τη μελλοντική αξιοποίησή του, δεν τον διατήρησε στη θέση του προέδρου και διευθύνοντος συμβούλου, όπως και θα μπορούσε να το πράξει, μια και η θητεία του δεν έληγε.\nΕίναι πολύ πιθανόν λοιπόν, ο υπουργός να προχωρήσει σε άλλη επιλογή προσώπου, ακολουθώντας την πεπατημένη της αντικατάστασης προσώπων που είχαν επιλεγεί από την προηγούμενη κυβέρνηση, έστω κι αν κάποια από αυτά δεν φορούσαν τα χρώματα… του ΣΥΡΙΖΑ.\nΌπως και να 'χει, το ενδιαφέρον παραμένει για το ποια πρόσωπα θα στελεχώσουν τη νέα ΕΔΕΥ, αλλά και τι θα γίνει με τις υπόλοιπες ενεργειακές ΔΕΚΟ που έχουν απομείνει προς αποψίλωση…\nΤο αντάρτικο των εργαζομένων στον ΟΤΕ και η σκληρή γραμμή της διοίκησης\nΗ μάχη με τον Ηφαιστίωνα και η... απουσία του ΑΔΜΗΕ\nΟ Δ. Διαμαντίδης και οι τέσσερις βίλες του Αστέρα


Roma e Venezia. Φωτογραφίες του Στέφανου Σάμιου. | LiFO\nRoma e Venezia. Φωτογραφίες του Στέφανου Σάμιου.\nΦωτογραφίες του Στέφανου Σάμιου.\n'Εκθεση στο Ιταλικό Ινστιτούτο (17.02-17.03.2017)\nΡώμη και Βενετία\n© Στέφανος Σάμιος\nΗ Ρώμη, στην πρώτη ματιά γενναιόδωρη και πληθωρική, εύκολα μπορεί να ξελογιάσει τον ανύποπτο καλλιτέχνη-περιηγητή. Να τον εξουθενώσει μάλιστα κυριολεκτικά. Ειδικά το φωτογράφο. Το δηλώνω εξ ιδίας πείρας.\nΠως να αντιπαρατεθεί κανείς δημιουργικά στη μακραίωνη ιστορική της διαστρωμάτωση; Στο μεγαλείο μιας κοσμοκράτειρας; Στην παρακμή της στη συνέχεια; Πως να σταθεί μπροστά στα αριστουργήματα των Μεγάλων Μυστών χωρίς να συνθλιβεί από το δέος; Αντίκρυ στη μνημειακή της αρχιτεκτονική; Πως να προσεγγίσει την υπερβατική αλλά και τη σιδηρά χροιά της Καθολικής Εκκλησίας; Πως να κάνει κάποιες νύξεις για τις αέναες διαμάχες εξουσίας; Για τη μοιραία συνύπαρξη του διπόλου γέννηση-θάνατος, που συναντάς σε κάθε γωνιά της Ρώμης;\nΓια παράδειγμα: Πως μπορεί κανείς να συνδιαλαγεί δημιουργικά με τη μαγεία του Gian Lorenzo Bernini; Να μεταφέρει κάτι από την πνιγηρή αίσθηση της εποχής του Giordano Bruno; Να αναφερθεί στην εμβληματική περσόνα του Cola di Rienzo; Πως να αποκωδικοποιήσει τα "κρυφά", τα μικρά και μεγάλα της "μυστικά"; Tα υφασμένα, αιώνες τώρα, στο δαιδαλώδη ιστό της "Città Eterna"; Πως να βρει τρόπο να διεισδύσει κάτω από την εκθαμβωτική της επιφάνεια, αποστασιοποιημένα από την σαγηνευτική πρώτη εντύπωση; Μιας σύγχρονης μητρόπολης, που σφύζει από ζωή και εξελίσσεται συνεχώς. Αλλά και που φέρει ταυτόχρονα το ιδιαίτερα φορτισμένο παρελθόν της; Μεγάλη η πρόκληση!\nΜε όλα αυτά κατά νου γίνεται αυτή η απόπειρα. Την αφορμή έδωσε ένα ταξείδι στη Ρώμη, το Μάϊο του 1989. Κεντρικό ρόλο στην οπτική "αφήγηση" διατηρεί και πάλι η τότε σύντροφός μου Μυρτώ, που εκείνη την εποχή εγκυμονούσε το γιο μας. Η τελική καλλιτεχνική προσέγγιση λοιπόν, δεν θα μπορούσε να είναι άμοιρη των προσωπικών μου προκλήσεων εκείνης της περιόδου.\nVenezia- A chronicle of thoughts\nΤην αφορμή για αυτή την απόπειρα έδωσε ένα ταξείδι στη "Γαληνοτάτη Δημοκρατία", το Φεβρουάριο του 1988. Σκοπός ήταν η φωτογράφιση των ρούχων του γνωστού έλληνα σχεδιαστή Δημήτρη Παρθένη, τα οποία είχε σχεδιάσει με σημείο αναφοράς τον "Εμπορο της Βενετίας". Η σχετική θεατρική παράσταση είχε πρόσφατα ανέβει στην Αθήνα και ο ίδιος την είχε επιμεληθεί ενδυματολογικά.\nΗ βασική ιδέα ήταν να φωτογραφηθούν τα ρούχα στον πραγματικό χώρο της δράσης του έργου. Πέρα από τη φυσική ατμόσφαιρα και φόρτιση της χειμερινής Βενετίας, στη θεατρικότητα της φωτογράφησης θα συνέβαλε πολύ και η παρουσία της Μυρτούς Παράσχη, ηθοποιού και σκηνοθέτιδος θεάτρου, παράλληλα συντρόφου μου εκείνη την εποχή.\nΣε αυτήν την πόλη μπορείς πολύ εύκολα να αποπροσανατολιστείς. Μπορεί άνετα να σε καταβροχθίσει δημιουργικά. Είναι σαν ένα μαγικό καρουσέλ, όπου στροβιλίζονται παράλληλα, τα μπαρόκ μοτίβα του Βιβάλντι, με το "θάνατο" του Λουκίνο Βισκόντι. Οι οργισμένες κραυγές του Οθέλλου, με το μεταλλικό ήχο του χρόνου στην πλατεία του Αγίου Μάρκου. Τα χρυσά βυζαντινά άτια, με τα υγρά υπέρκομψα παλάτια του Canale Grande. Η οπτασία του Χεμινγουέι που απολαμβάνει το "Bellini" του, με το λείψανο του Βάγκνερ στην «πένθιμη γόνδολα» του Λίστ. Η γέφυρα των στεναγμών, με το διονυσιακό καρναβάλι.\nΑναπόφευκτα, η διαδικασία απέκτησε μία τελείως προσωπική διάσταση, πολύ ευρύτερη της αρχικής μας πρόθεσης. Σταδιακά και αυθόρμητα, η Μυρτώ μετουσιώθηκε σε σύγχρονη "Πόρσια" και ο ίδιος βρέθηκα να παλεύω σαν νέος "Μπασάνιο" με το γρίφο που ένοιωσα να μου ανατίθεται. Δηλαδή, να αποπειραθώ να χαρτογραφήσω μια έξοδο από τον λαβύρινθο, φυσικό και νοητικό, που αποτελεί η ίδια η Βενετία.\nΑπό την επιστροφή του στην Ελλάδα και μετά, ενεργοποιείται στη φωτογραφία. Τόσο σαν επαγγελματίας στον εκδοτικό και διαφημιστικό χώρο, όσο και σαν καλλιτέχνης και καθηγητής φωτογραφίας.\nΔημιουργός αρχικά του "studio PHOBIA", το 1988 και στη συνέχεια του "GREY Images" το 2011, έχει συνεργαστεί με τα περισσότερα ελληνικά περιοδικά, με οργανισμούς και διαφημιστικές εταιρείες, ενώ έχει στενή επαφή και συνεχή συνεργασία με τον αμιγώς καλλιτεχνικό χώρο.\nΠάνω απ'όλα, επιμένει να θεωρεί εαυτόν, «ερασιτέχνη» φωτογράφο!\nΣτο πάρτι του Playboy (2000). NSFW\nΙερά Οδός και Κωνσταντινουπόλεως γωνία\nΗ Όντρεϊ Χέπμπορν στην Ελευσίνα\nΟι "δολιοφθορείς" του Ταρνάκ: Το φιάσκο της γαλλικής Αντιτρομοκρατικής.\nΡίο, 1989. Ο Λούλα έχει ρεύμα.\nΕλληνικός παράδεισος. Είναι στο χέρι σου!\nΠάσχα στο χωριό (80's)\nFrancesco Bartolomeo Conti. Η ψυχή μου θλίβεται.\nΦώτισε το μέλλον σου\nΡωμαίοι στο Club 22 (2004)


Νοκ- άουτ ο Μαρσέλο ενόψει ΄Ειμπαρ - Sportreview.gr\nΝοκ- άουτ ο Μαρσέλο ενόψει ΄Ειμπαρ\nΜε μια σημαντική απουσία αναμένεται να παραταχθεί η Ρεάλ Μαδρίτης στο ΄΄Εστάντιο Ιμπουρούα΄΄ κόντρα στην Ειμπάρ στο πλαίσιο της 12ης αγωνιστικής του ισπανικού πρωταθλήματος, καθώς ο Μαρσέλο δεν υπολογίζεται από τον Ζινεντίν Ζιντάν.\nΟ πολύπειρος Βραζιλιάνος μέσος, αντικαταστάθηκε από τον Μεντί στο 42ο λεπτό της αναμέτρησης απέναντι στην Γαλατασαράι, στο πλαίσιο της τέταρτης αγωνιστικής των ομίλων του Τσάμπιονς Λιγκ, αφού ένιωσε μυικές ενοχλήσεις.\nΣύμφωνα με δημοσίευμα της ισπανικής εφημερίδας ΄΄Marca΄΄ δεν θα συμμετάσχει στο κομμάτι της φυσικής κατάστασης με την υπόλοιπη ομάδα μέχρι την Παρασκευή, έτσι μοιάζει απίθανο να συμπεριληφθεί στην αποστολή.\nΟ Μαρσέλο υπήρξε καθοριστικός στην ευρεία νίκη με 6-0 με αντίπαλο τη Γαλατασαράι. Ήταν εκείνος που τροφοδότησε τον συμπατριώτη του Ροντρίγκο προκειμένου να πετύχει τα δύο πρώτα γκολ της ΄΄Βασίλισσας΄΄.\nΑξίζει να σημειωθεί ότι ο διεθνής οπισθοφύλακας επιθυμεί διακαώς να αγωνιστεί, όμως ο ΄΄Ζιζού΄΄ δεν πρόκειται να ρισκάρει το ενδεχόμενο να υποστεί σοβαρότερη ζημιά.\nΠλέον, με την διακοπή για τις υποχρεώσεις των εθνικών ομάδων, θα έχει την ευκαιρία να πάρει τις απαραίτητες ανάσες για να είναι απόλυτα έτοιμος να αγωνιστεί στο εκτός έδρας παιχνίδι με τη Ρεάλ Σοσιεδάδ, το οποίο είναι προγραμματισμένο για τις 23 Νοεμβρίου.


ΛΕΣΧΗ ΠΕΤΟΣΦΑΙΡΙΣΗΣ ΑΛΕΞΑΝΔΡΟΥΠΟΛΗΣ: 3-0 Ο ΠΑΟΚ ΤΟΝ ΦΟΙΝΙΚΑ ΣΤΟΝ 1ο ΤΕΛΙΚΟ ΤΗΣ VOLLEYLEAGUE!\n3-0 Ο ΠΑΟΚ ΤΟΝ ΦΟΙΝΙΚΑ ΣΤΟΝ 1ο ΤΕΛΙΚΟ ΤΗΣ VOLLEYLEAGUE!\nΟ ΠΑΟΚ έκανε λιγότερα λάθη, είχε έναν εξαιρετικό Γιαμπλόνσκι και επικράτησε με 3-0 του Φοίνικα Σύρου στον πρωτο τελικό της Volley League. Οι Συριανοί πνίγηκαν στο άγχος τους μπροστά το κοινό τους. Ο Ντόκιτς κινήθηκε στα ρηχά και υπήρχε μεγάλο πρόβλημα στην υποδοχή.\nΗ κόκκινη που έκρινε το σετ\nΜε τον «αέρα» του 2-0 σετ ο ΠΑΟΚ απελευθερώθηκε στο 3ο σετ, ενώ στον Φοίνικα υπήρξε απογοήτευση. Με το σερβίς του Λι ο ΠΑΟΚ έκανε σερί 5-0 για το 9-4. Η διαφορά αυξανόταν συνεχώς για τον δικέφαλο που έκανε περίπατο.\nΑναρτήθηκε από ΛΕΣΧΗ ΠΕΤΟΣΦΑΙΡΙΣΗΣ ΑΛΕΞΑΝΔΡΟΥΠΟΛΗΣ στις 6:13 π.μ.


Κουβερτοπάπλωμα Fire Away - Nima Home\nΚουβερτοπάπλωμα Fire Away\nΠαιδικό κουβερτοπάπλωμα από 100% polyester, εξαιρετικά μαλακό, ελαφρύ και ζεστό. Συνδυάζει την όμορφη όψη ενός παπλώματος με τη γλυκιά αίσθηση της κουβέρτας με πολύ μαλακή υφή που μοιάζει γούνινη. Είναι ιδανικό για το Φθινόπωρο και τον Χειμώνα και προσφέρει άνετο και ήρεμο ύπνο, χωρίς να βαραίνει. Χρειάζεται ελάχιστη φροντίδα και αντέχει στο χρόνο διατηρώντας αναλλοίωτο το χρώμα και το σχήμα του μετά από πολλές πλύσεις.\nΤο κουβερτοπάπλωμα Fire Away φέρνει στο παιδικό δωμάτιο ένα πολύ μοντέρνο γεωμετρικό σχέδιο σε τιρκουάζ και γκρι χρωματισμούς. Το όμορφο γεωμετρικό μοτίβο και τα ζωντανά του χρώματα κερδίζουν την προσοχή και ταιριάζουν απόλυτα με την ιδιοσυγκρασία των παιδιών. Οι διαφορετικές υφές που έχει στις δύο πλευρές του ντύνουν με ζεστασιά το παιδικό δωμάτιο και δημιουργούν ατμόσφαιρα άνεσης και θαλπωρής επιτρέποντας στο παιδί να χαλαρώσει και να ονειρευτεί.\nΚουβέρτα-πάπλωμα - κουβερτοπάπλωμα\nΜαλακό, πολύ απαλό, ζεστό, ελαφρύ, ανθεκτικό στα συχνά πλυσίματα\nΤιρκουάζ - Γκρι\nΜέγεθος Μονή 150x220\nΠάπλωμα Abalone - Blue / Aqua\nΧαλάκι Fluffy - Gray\nΑπό: 28,00€ - Έως: 35,00€\nΜαξιλάρα Δαπέδου Fluffy - Gray


Tα σωματεία-μέλη της Ένωσης Σωματείων Αμειβομένων Πετοσφαιριστών (Ε.Σ.Α.Π.) δια των νομίμων εκπροσώπων τους καλούνται σε Γενική Εκλογοαπολογιστική Συνέλευση, η οποία θα πραγματοποιηθεί στις 10 Ιουλίου 2020, ημέρα Παρασκευή και ώρα 13.00 στα γραφεία της έδρας του συνεταιρισμού (στο ξενοδοχείο Coral - Λ. Ποσειδώνος 35) με τα εξής θέματα ημερήσιας διάταξης:\nH E.Σ.Α.Π. ευχαριστεί την Κ.Α.Ε. Παναθηναϊκός και τους εργαζομένους του Ο.Α.Κ.Α\nΟ πρόεδρος, το Δ.Σ. και οι συνεργάτες της Ε.Σ.Α.Π. αισθάνονται την ανάγκη να εκφράσουν δημόσια ένα «μεγάλο ευχαριστώ» προς τον πρόεδρο και τα στελέχη της Κ.Α.Ε. Παναθηναϊκός καθώς και στους εργαζόμενους του κλειστού των Ολυμπιακών εγκαταστάσεων (Ο.Α.Κ.Α.) για τις πολύτιμες βοήθειες που έχουν προσφέρει για την άρτια οργάνωση των αγώνων της ημιτελικής φάσης των πλέι οφ.


Dortmund.gr Επιστροφές στην Borussia - Dortmund.gr\nΕπιστροφές στην Borussia\nΗ προετοιμασία για το παιχνίδι με την Arminia ξεκίνησε και μοναδικός στόχος είναι να συνεχιστεί το σερί των καλών εμφανίσεων και των νικών. Η Borussia έχει πάρει τα πάνω της και οι πιο έμπειροι γνωρίζουν ότι η καλή ψυχολογία μπορεί να κάνει θαύματα σε αυτό το ρόστερ. Και τα νέα ήταν καλά για τον Edin Terzic.\nZagadou, Hazard και Bürki επέστρεψαν στις προπονήσεις σε πλήρη ρυθμό, έστω και για περίπου μισή ώρα. Αυτό έγινε διότι κανένας δεν θέλει να πάρει το ρίσκο μίας υποτροπής, ειδικά τώρα που από την επόμενη εβδομάδα τα παιχνίδια θα είναι ξανά ανά τρεις ημέρες. Όλοι τους είναι έτοιμοι, όμως ο τεχνικός της Borussia τονίζει ότι η διαχείρισή τους θα πρέπει να είναι «έξυπνη». Ο Terzic δεν ήθελε ακόμα να τους βάλει σε διαδικασία «μονομαχιών» με τους συμπαίκτες τους στην προπόνηση.\nΚάθε μέρα θα κάνουν και κάτι περισσότερο στην προπόνηση, ουσιαστικά με στόχο να είναι έτοιμοι από την επόμενη εβδομάδα. Εκείνος που δεν προπονήθηκε ήταν ο Delaney λόγω ενός μικροπροβλήματος. Σύμφωνα με τον προπονητή του δεν φαίνεται να τίθεται θέμα συμμετοχής του στο επόμενο παιχνίδι.


Έγκλημα στα Γλυκά Νερά: Κρίθηκε προφυλακιστέος ο Γεωργιανός – energinews.gr\nΣυγκεκριμένα, ο κατηγορούμενος, για ληστείες κατά συρροή και απλή σωματική βλάβη, συνελήφθη ενώ προσπαθούσε να διαφύγει από τη χώρα, με πλαστά ταξιδιωτικά έγγραφα, από τους Κήπους του Έβρου λίγα μόλις εικοσιτετράωρα μετά την δολοφονία της Καρολάιν στα Γλυκά Νερά.\nΑυτός ήταν και ο λόγος που βρέθηκε στο επίκεντρο της έρευνας για την στυγερή δολοφονία, αν και ο ίδιος φέρεται να αρνείται κατηγορηματικά οποιαδήποτε εμπλοκή του.\nΟ 43χρονος, σύμφωνα με πληροφορίες, αρνήθηκε την κατηγορία που του αποδίδεται για την ληστεία στο Πικέρμι , ωστόσο, δεν κατάφερε να πείσει με τους ισχυρισμούς του την 11η ανακρίτρια και τον αρμόδιο εισαγγελέα, οι οποίοι ομόφωνα αποφάσισαν την προφυλάκιση του.\nΣύμφωνα με τον συνήγορο του κατηγορούμενου, κ. Δημήτρη Μπαλτζόγλου ο εντολέας του δεν έχει καμία σχέση με την υπόθεση των Γλυκών Νερών, αλλά ούτε και με τη ληστεία στο Πικέρμι.\nPrevious post:Συνεχίζονται οι εγγραφές στο μουσικό Γυμνάσιο Λασιθίου έως και τις 31 Μάϊου\nNext post:Ξεκινούν οι εγγραφές σε παιδικούς και βρεφονηπιακούς σταθμούς της Ιεράπετρας


Να αρχίσει να… ρολάρει! – Τι ώρα παίζει ο Παναθηναϊκός\nΑρχική σελίδαLIVE SPORT NEWS 24Να αρχίσει να… ρολάρει! – Τι ώρα παίζει ο Παναθηναϊκός\nΑπαραίτητο το να αρχίσει να ρολάρει για τον ποδοσφαιρικό Παναθηναϊκό! Ζητούμενο βεβαίως και η επιστροφή στις νίκες…\nΟ Παναθηναϊκός αντιμετωπίζει στις 20:00 (28/8) τον Αστέρα Τρίπολης, σε φιλικό ματς στο πλαίσιο του τελικού σταδίου προετοιμασίας που πραγματοποιεί.\nΜατς αδιάφορο ως προς το αποτέλεσμα, αλλά απόλυτα χρήσιμο για τον Ιβάν Γιοβάνοβιτς, που χτίζει τον Παναθηναϊκό της νέας αγωνιστικής περιόδου. Ο μεταγραφικός σχεδιασμός τρέχει έντονα τελευταία και ο Σέρβος τεχνικός συμπληρώνει τα τελευταία κομμάτια του παζλ.\nΣέντρα στο Παναθηναϊκός σήμερα στις 20:00.\nΠιθανή η «πρώτη» για Λούντκβιστ\nΕξαιρετικά πιθανό θεωρείται να δούμε για πρώτη φορά το νέο μεταγραφικό απόκτημα, τον Λούντκβιστ, στο αποψινό φιλικό με τον Αστέρα. Ο χαφ του Παναθηναϊκού είναι σε καλό βαθμό ετοιμότητας, έχοντας κάνει προετοιμασία και αναμένεται να πάρει κάποιον χρόνο συμμετοχής από τον Ιβάν Γιοβάνοβιτς.\nOriginal article: Να αρχίσει να… ρολάρει! – Τι ώρα παίζει ο Παναθηναϊκός.\nLIVE SPORT NEWS 24 https://ift.tt/2WxOK4L


Σε τροχιά εξυγίανσης η Τράπεζας Πειραιώς, αυξήθηκαν τα λειτουργικά κέρδη | Crisismonitor.gr\nΙδιαίτερα θετική ένδειξη είναι η ενίσχυση της οργανικής κερδοφορίας της τράπεζας, προβληματίζει όμως η μικρή μείωση του κόστους λειτουργίας και η αύξηση των προβλέψεων, γεγονός που δείχνει ότι ακόμα δεν έχει αποτυπωθεί στα αποτελέσματα η επικρατούσα κατάσταση και ότι αυτό εξελίσσεται προοδευτικά.\nΟι προβλέψεις δανείων το γ’ τρίμηνο διαμορφώθηκαν σε €312 εκατ. έναντι €259 εκατ. το β’ τρίμηνο, με τον δείκτη κάλυψης NPE στο 46% (45% το β’ τρίμηνο), και τον δείκτη κάλυψης NPL να αυξάνεται στο 70% (68% το 2ο 3μηνο), ενώ αν περιληφθούν τα ενέχυρα οι δείκτες κάλυψης ΝPE και NPL ανήλθαν σε 95% και 112% αντίστοιχα. Το κόστος προβλέψεων του Ομίλου ως ποσοστό των δανείων μετά από προβλέψεις ανήλθε στις 273 μ.β. στο γ’ τρίμηνο και στις 242 μ.β. στο εννεάμηνο.\nΤα καθαρά έσοδα τόκων και προμηθειών, τα οποία αποτελούν τις βασικές πηγές εσόδων και αντιπροσωπεύουν περισσότερο από το 96% των συνολικών καθαρών εσόδων, διαμορφώθηκαν σε €558 εκατ. το γ’ τρίμηνο, αυξημένα κατά 8% σε σχέση με το β’ τρίμηνο (€518 εκατ.) και 5% με την ίδια περίοδο πέρυσι. Για το εννεάμηνο, τα καθαρά έσοδα τόκων και προμηθειών διαμορφώθηκαν σε €1.593 εκατ., αποτελώντας το 93% των συνολικών καθαρών εσόδων. Στην Ελλάδα, τα καθαρά έσοδα τόκων και προμηθειών διαμορφώθηκαν σε €1.476 εκατ. στο εννεάμηνο, αυξημένα κατά 1% ετησίως.\nΤα καθαρά έσοδα τόκων έφτασαν τα €431 εκατ. το γ’ τρίμηνο, ελαφρά χαμηλότερα έναντι του β’ τριμήνου (€436 εκατ.), με τη συνεχιζόμενη βελτίωση του κόστους χρηματοδότησης να έχει αντισταθμιστεί από τη μείωση ενεργητικού. Όπως αναφέρεται στη σχετική ανακοίνωση, στην Ελλάδα, η αποκλιμάκωση του κόστους προθεσμιακών καταθέσεων συνεχίσθηκε: τo κόστος τους έπεσε στις 78 μ.β. κατά το γ’ τρίμηνο, από 86 μ.β. στο τελευταίο τρίμηνο του 2016, ενώ και η μειούμενη εξάρτηση από τον μηχανισμό ELA είχε θετική επίδραση. To καθαρό επιτοκιακό περιθώριο (ΝΙΜ) του Ομίλου σταθεροποιήθηκε το γ’ τρίμηνο στο επίπεδο των 271 μ.β., με την Ελλάδα να καταγράφει ουσιαστική βελτίωση (274 μ.β. το γ’ τρίμηνο από 271 μ.β. το β’ τρίμηνο).\nΔιαβάστε Ο Χρήστος Μεγάλου CEO της Τράπεζας Πειραιώς\nΤα καθαρά έσοδα προμηθειών αυξήθηκαν κατά 54% σε τριμηνιαία βάση το γ’ τρίμηνο στα €127 εκατ., και στα €289 εκατ. στο εννεάμηνο, (+24% σε ετήσια βάση). Στην Ελλάδα, τα καθαρά έσοδα προμηθειών έφθασαν τα €267 εκατ. στο εννεάμηνο, παρουσιάζοντας ετήσια αύξηση 26%, κυρίως λόγω υψηλότερων προμηθειών από κάρτες, ενώ έσοδα προμηθειών €35 εκατ. από ανανέωση συνεργασίας στο bankassurance καταγράφηκαν στο γ’ τρίμηνο. Τα καθαρά έσοδα προμηθειών του Ομίλου ως ποσοστό του συνολικού ενεργητικού αυξήθηκαν κατά το γ’ τρίμηνο στις 80 μ.β. από τις 51 μ.β. το β’ τρίμηνο, με την Ελλάδα στις 81 μ.β. το γ’ τρίμηνο από 50 μ.β. το β’ τρίμηνο.\nΤο λειτουργικό κόστος διαμορφώθηκε στα €288 εκατ., μειωμένο κατά 4% έναντι του γ’ τριμήνου 2016, ως αποτέλεσμα της μείωσης κυρίως των εξόδων διοικητικής λειτουργίας (-10%). Σε τριμηνιαία βάση το λειτουργικό κόστος μειώθηκε 1%. Όπως επισημαίνεται στην ανακοίνωση, η μείωση των γενικών διοικητικών εξόδων σχετίζεται κυρίως με το περαιτέρω κλείσιμο καταστημάτων, πρωτοβουλίες ψηφιοποίησης, χαμηλότερες δαπάνες διαφήμισης και προσπάθειες μείωσης των δαπανών σε όλους τους τομείς. Κατά το εννεάμηνο τόσο τα έξοδα διοικητικής λειτουργίας, όσο και τα έξοδα προσωπικού ήταν μειωμένα σε ετήσια βάση (-7% και -2% αντίστοιχα). Ο δείκτης κόστους προς έσοδα για το 9μηνο 2017 υποχώρησε στο 51% (49% το γ’ τρίμηνο) από 56% την ίδια περίοδο πέρυσι, ενώ στην Ελλάδα ο δείκτης μειώθηκε στο 48% στο 9μηνο (47% το γ’ τρίμηνο) από 54% στο εννεάμηνο πέρυσι.\nΤο καθαρό αποτέλεσμα από συνεχιζόμενες δραστηριότητες που αναλογεί στους μετόχους ήταν οριακά αρνητικό κατά €19 εκατ. στο εννεάμηνο, το οποίο, όπως αναφέρεται στην ανακοίνωση, οφείλεται στη ζημία €19 εκατ. το γ’ τρίμηνο. Στην Ελλάδα, αντιστοίχως, αναγνωρίσθηκε καθαρή ζημία ύψους €9 εκατ. στο εννεάμηνο, που εμπεριέχει ζημία €11 εκατ. το γ’ τρίμηνο. Οι διακοπτόμενες δραστηριότητες, που περιλαμβάνουν κυρίως την επίδραση από την πώληση της Piraeus Bank Beograd σημείωσαν κατά το εννάμηνο 2017 ζημίες €68 εκατ.\nΧρήστος Μεγάλου: Οι θετικές εξελίξεις στην οικονομία τροφοδοτούν σταδιακά την τραπεζική αγορά\n«Έπειτα από μια περίοδο αβεβαιότητας στην αρχή του έτους, η ελληνική οικονομία επανήλθε σε ανοδική τροχιά» δήλωσε ο διευθύνων σύμβουλος Χρήστος Μεγάλου, προσθέτοντας πως οι κύριοι δείκτες σε βασικούς τομείς της οικονομίας επιστρέφουν σε θετικό έδαφος και το οικονομικό κλίμα βελτιώνεται. Ειδικότερα, σημείωσε πως η αύξηση του ΑΕΠ αναμένεται να ξεπεράσει το 1% φέτος και το 2% το 2018, ενώ η αγορά εργασίας έχει αρχίσει να ανακάμπτει, με την ανεργία να υποχωρεί στο επίπεδο του 20% από τα υψηλά του 28%, εξελίξεις, που όπως είπε, τροφοδοτούν σταδιακά και την τραπεζική αγορά.\nΔιαβάστε Πούλησε τη θυγατρική στη Ρουμανία η Τράπεζα Πειραιώς\nΤηρώντας τη δέσμευσή μας να υλοποιήσουμε τους στόχους μείωσης των μη εξυπηρετούμενων ανοιγμάτων (NPEs) που έχουμε συμφωνήσει με τις εποπτικές αρχές, πετύχαμε καλύτερες επιδόσεις σε σχέση με τις τάσεις της αγοράς στη μείωση τόσο των NPΕs όσο και των δανείων σε καθυστέρηση άνω των 90 ημερών (NPLs), σημείωσε και πρόσθεσε:\nΤα NPEs, στο 3ο 3μηνο 2017, μειώθηκαν κατά €0,7 δισ. σε τριμηνιαία βάση και κατά €3,9 δισ. από τα υψηλά του Σεπτεμβρίου 2015. Ο σχηματισμός νέων NPEs προ διαγραφών ήταν αρνητικός κατά €0,3 δισ. το 3ο 3μηνο, σημειώνοντας την καλύτερη τριμηνιαία επίδοση για τον Όμιλο μέχρι σήμερα. Τα NPLs του Ομίλου υποχώρησαν κατά €0,9 δισ. σε τριμηνιαία βάση και κατά €5,8 δισ. από τα υψηλά του Σεπτεμβρίου 2015, συντελώντας στη δραστική μείωση του δείκτη NPL στην Ελλάδα από 40% σε 36%, αντιστοίχως. Ο σχηματισμός νέων NPLs προ διαγραφών ήταν επίσης αρνητικός το 3ο 3μηνο στα -€0,5 δισ.\nΗ θετική τάση στις εγχώριες καταθέσεις επιταχύνθηκε στο 3ο 3μηνο 2017, με τριμηνιαία αύξηση καταθέσεων κατά €0,9 δισ. Η χρηματοδότηση από τον μηχανισμό ELA μειώθηκε κατά €2,5δισ. το 3ο 3μηνο 2017 δηλαδή στα €7,8 δισ., και χαμηλότερα από €6 δισ. στα τέλη Νοεμβρίου, λόγω της περαιτέρω εισροής καταθέσεων και της πιο ενεργούς διατραπεζικής αγοράς repos. Τόσο ο δείκτης ELA προς ενεργητικό, όσο και ο δείκτης δανείων προς καταθέσεις στην Ελλάδα της Τράπεζας Πειραιώς, ΠΕΙΡ+3,48% είναι οι 2οι καλύτεροι στην αγορά.\nΗ πορεία μετασχηματισμού της Τράπεζας προχωράει με ταχύτητα και συνέπεια. Είμαστε προσηλωμένοι στη συνεπή εφαρμογή του στρατηγικού μας σχεδίου “Agenda 2020”, στοχεύοντας στην επιθετική μείωση των κινδύνων του ισολογισμού και στην ταχεία ομαλοποίηση. Η βασική τραπεζική μας δραστηριότητα (“Piraeus Core Bank”) κατέγραψε κέρδη ύψους €311εκατ. το 9μηνο του 2017 και απόδοση ενεργητικού 1,1%, σηματοδοτώντας την ισχύ και τη δυναμική κερδοφορίας των δραστηριοτήτων μας μόλις ολοκληρωθεί ο μετασχηματισμός του Ομίλου. Η “Piraeus Core Bank” κατέγραψε συμπαγή χρηματοοικονομικά αποτελέσματα στο 9μηνο του 2017, συμπεριλαμβανομένων καθαρού επιτοκιακού περιθωρίου NIM στις 309 μ.β. και εσόδων από προμήθειες προς ενεργητικό στις 87 μ.β. Το “Piraeus Legacy Unit” (“PLU”) συνέχισε να μειώνει το επίπεδο σταθμισμένων στοιχείων ενεργητικού (RWA) κατά €0,6 δισ. σε τριμηνιαία βάση.\nΤους τελευταίους μήνες έχουμε επιταχύνει το ρυθμό αποεπένδυσης μη βασικών στοιχείων ενεργητικού και μελετάμε ενεργά το ενδεχόμενο μη οργανικών πρωτοβουλιών ομαλοποίησης του ισολογισμού, σύμφωνα με τη στρατηγική μείωσης των κινδύνων. Η ενδυναμωμένη διοικητική ομάδα της Τράπεζας, συμπεριλαμβανομένου του νέου επικεφαλής του PLU Γιώργου Γεωργακόπουλου, εργάζεται αδιάκοπα για την εφαρμογή του σχεδίου μας, επιτυγχάνοντας τις δεσμεύσεις και τους επιχειρησιακούς στόχους μας, ενώ επιταχύνει την απομόχλευση του ισολογισμού μας. Είναι ήδη σε εξέλιξη οι διαδικασίες για 2 συναλλαγές πώλησης NPE, μία για επιχειρηματικά και μία για καταναλωτικά δάνεια, συνολικού ύψους περίπου €2δισ. Για το έτος 2017, δεσμευόμαστε για την εκπλήρωση των στόχων μας για τα NPE και στοχεύουμε σε θετικό αποτέλεσμα».\nΣε τροχιά εξυγίανσης η Τράπεζας Πειραιώς, αυξήθηκαν τα λειτουργικά κέρδη added by NewsRoom on 28 Νοεμβρίου 2017


ΟΔΗΓΟΙ ΠΡΟΣΟΧΗ! Mέτρα για ασφαλή οδήγηση σε άστατες καιρικές συνθήκες - Pafos Press\nΟΔΗΓΟΙ ΠΡΟΣΟΧΗ! Mέτρα για ασφαλή οδήγηση σε άστατες καιρικές συνθήκες\nΜε αφορμή τις βροχερές καιρικές συνθήκες που επικρατούν, η Αστυνομία αναφέρει τα πιο κάτω μέτρα που πρέπει να λαμβάνουμε κατά τις διακινήσεις μας στους δρόμους κάτω από βροχερές καιρικές συνθήκες.\nΗ οδήγηση σε βρεγμένους δρόμους κρύβει πολλές παγίδες και κινδύνους γι’ αυτό οι οδηγοί οχημάτων πρέπει να είμαστε πάντοτε σε εγρήγορση και απόλυτα συγκεντρωμένοι στο δρόμο.\nΜειώνουμε ταχύτητα, η οδήγηση με ελαττωμένη ταχύτητα επιτρέπει την μεγαλύτερη σε διάρκεια επαφή του πέλματος των ελαστικών του οχήματος με το δρόμο, πράγμα που οδηγεί σε καλύτερη πρόσφυση.\nΑποφεύγουμε να περνούμε μέσα από νερά που κινούνται εάν δεν μπορούμε να έχουμε ευρύτερη εποπτεία του περιβάλλοντος. Είναι πιθανό η δυνατή βροχή να σχηματίζει χειμάρρους στο οδόστρωμα, οι οποίοι μπορεί να γίνουν εξαιρετικά επικίνδυνοι.\nΕλέγχουμε τα ελαστικά του οχήματος μας πριν βγούμε στο δρόμο και βεβαιωνόμαστε ότι τα ελαστικά έχουν τόσο το προβλεπόμενο βάθος στις αυλακώσεις του πέλματος όσο και την σωστή πίεση. Το κανονικό βάθος στις αυλακώσεις πέλματος συμβάλλει στην αποφυγή της πλαγιολίσθησης και της υδρολίσθησης του οχήματος σε βρεγμένο οδόστρωμα.\nΠεραιτέρω, σε περίπτωση έκτακτης ανάγκης και χρήσης των φρένων, η καλή κατάσταση των ελαστικών του οχήματος μας συμβάλλει στο να σταματήσει έγκαιρα και σε μικρότερη απόσταση το όχημά μας, αποτρέποντας την οποιαδήποτε ενδεχόμενη σύγκρουση.\nΕλέγχουμε την κατάσταση των φρένων του οχήματος μας, αφού η καλή τους κατάσταση μας παρέχει μεγαλύτερη ασφάλεια, ιδιαίτερα σε έκτακτες περιπτώσεις όπου πρέπει να σταματήσουμε το όχημά μας αμέσως και σε πολύ μικρή απόσταση.\nΒεβαιωνόμαστε ότι οι υαλοκαθαριστήρες του οχήματος μας δεν έχουν φθαρεί και ότι υπάρχει αρκετό νερό στο δοχείο για καθαρισμό του ανεμοθώρακα από την λάσπη και το νερό που εκτοξεύονται στον ανεμοθώρακα του οχήματος μας από άλλα διερχόμενα οχήματα, επηρεάζοντας αρνητικά την ορατότητά μας στο δρόμο.\nΕλέγχουμε ότι τα φώτα πορείας, τα πίσω φώτα, τα φώτα φρένων και οι πορτοκαλί δείκες πορείας (φλας) του οχήματός μας λειτουργούν κανονικά, ώστε να είμαστε ευδιάκριτοι στους άλλους διερχόμενους οδηγούς.


Κομισιόν: Αυτές είναι οι κυρώσεις που ετοιμάζονται για την Τουρκία - Gatanews\nΤο Ελληνικό Υπουργείο Εξωτερικών εξέδωσε ανακοίνωση σε αυστηρό ύφος για τις γεωτρήσεις της Άγκυρας – Πώς απαντά η Τουρκία και πώς η Ελβετία επιχειρεί επανεκκίνηση των συνομιλιών για το Κυπριακό.\nΑπό τη λίστα «επιλογών» ΕΥΕΔ και Κομισιόν απουσίαζε αρχικά οποιαδήποτε πρόταση για στοχευμένα μέτρα, δηλαδή για κυρώσεις. Το κείμενο αρκείτο να αναφέρει ότι σε σχέση με τα στοχευμένα μέτρα, «η Κομισιόν είναι έτοιμη να παρουσιάσει επιλογές σε κάποιο χρονικό σημείο που το Συμβούλιο θεωρεί κατάλληλο». Με άλλα λόγια, από την πρόταση της Κομισιόν και εξ αντανακλάσεως, προκύπτει αβίαστα ότι στην παρούσα φάση κάποια κράτη-μέλη στο Συμβούλιο (βλέπε άλλη στήλη) δεν είναι έτοιμα για να τεθεί ενώπιόν τους μια λίστα στοχευμένων μέτρων, παρά την τουρκική εισβολή στην ΑΟΖ…\nΟι προτάσεις ΕΥΕΔ – Κομισιόν προς τους «28», συνολικής έκτασης δύο σελίδων, αναφέρουν επίσης ότι πιθανά μέτρα προς απάντηση των τουρκικών έκνομων δραστηριοτήτων δεν αποκλείουν τη διαρκή δραστηριότητα και τις διπλωματικές προσπάθειες από την Ύπατη Εκπρόσωπο της Ε.Ε. και την Κομισιόν, Με στόχο, όπως αναφέρεται, να αποφευχθεί κλιμάκωση και τελικά να ενθαρρύνουν βιώσιμες λύσεις «σε ζητήματα στην ανατολική Μεσόγειο», σύμφωνα με το διεθνές δίκαιο και τις αρχές των καλών γειτονικών σχέσεων, ενώ λαμβάνουν υπόψη και το πλαίσιο της διαδικασίας λύσης υπό τον ΟΗΕ (!).\nΟ κ.Ignasio Cassis είπε μεταξύ άλλων στον Πρόεδρο της Δημοκρατίας «η επίσκεψή μου στην Ελλάδα εντάσσεται σε ένα γενικότερο πλαίσιο επίσκεψής μου στην συνολική αυτή περιφέρεια, μαζί με την Κύπρο και την Ελλάδα και την Τουρκία. Επιθυμώ να κάνω μια περιοδεία στις χώρες αυτές, διότι η Ελβετία ενδιαφέρεται να προσφέρει την στήριξή της για την διαδικασία ειρήνευσης – θα έλεγα- στη νήσο της Κύπρου. Και για αυτό θα θέλαμε να έχουμε καλύτερη εικόνα για την θεώρησή σας για τα πράγματα στην περιφέρεια. Και βεβαίως, με αυτό τον τρόπο θα ήθελα να επισκεφτώ την θαυμάσια χώρα σας, την Ελλάδα, που είναι η πρώτη φορά που την επισκέπτομαι με την ιδιότητά μου του Υπουργού Εξωτερικών».\nTags: Κομισιόν, Κυπριακό\nPrevious Τουρκικό ΥΠΕΞ: Νόμιμες οι εξορύξεις στην Κύπρο – Το Γιαβούζ προχωρά σε γεωτρήσεις\nNext Ερασιτέχνης φωτογράφισε το μυστηριώδες διαστημικό αεροπλάνο των ΗΠΑ


Προφυλακιστέος ο 42χρονος για τα εκρηκτικά στο Κουκάκι | Η Εφημερίδα των Συντακτών\nΠροφυλακιστέος κρίθηκε μετά την απολογία του στον ανακριτή ο 42χρονος που συνελήφθη την περασμένη εβδομάδα στο πλαίσιο της μεγάλης επιχείρησης της Αντρομοκρατικής στο Κουκάκι.\nΟ 42χρονος, ο οποίος έχει καταδικαστεί για τη συμμετοχή του στην απαγωγή του επιχειρηματία Γ. Μυλωνά και φέρεται ως συνεργός του Βασίλη Παλαιοκώστα, κατηγορείται για παράβαση του νόμου περί όπλων σε βαθμό κακουργήματος.\nΣήμερα έξω από τα δικαστήρια είχαν συγκεντρωθεί μερικές δεκάδες άτομα - υποστηρικτές του 42χρονου.\nΣτους δύο συγκατηγορουμένους του 42χρονου - έναν 38χρονο άντρα και μία 36χρονη γυναίκα - ασκήθηκε δίωξη για πλημμελληματική παράβαση του νόμου περί όπλων. Οι δυο τους αφέθηκαν ελευθεροι μετά τις απολογίες τους.


Αισιόδοξος για την έξοδο της Ελλάδας από τα μνημόνια ο Μαργαρίτης Σχοινάς\nΔημοσίευση 22 Ιουνίου 2017, 18:46 / Ανανεώθηκε 22 Ιουνίου 2017, 18:46\nΑισιόδοξος για την έξοδο τη χώρας από τα μνημόνια, εφόσον συνεχιστεί η μεταρρυθμιστική προσπάθεια και υπάρξει συνεχής πολιτική στήριξη από τους θεσμούς\nΣτις 3 Ιουλίου η προ ημερησίας συζήτηση στη Βουλή για τη συμφωνία του Eurogroup\nΚ. Μητσοτάκης σε Αλ. Τσίπρα: Ο λαός πρέπει να μάθει την αλήθεια για το τι έγινε στη διαπραγμάτευση\nΦλαμπουράρης: Η ελληνική οικονομία βρίσκεται στο δρόμο της ανάκαμψης\nΑισιόδοξος για την έξοδο τη χώρας από τα μνημόνια, εφόσον συνεχιστεί η μεταρρυθμιστική προσπάθεια και υπάρξει συνεχής πολιτική στήριξη από τους θεσμούς, εμφανίστηκε ο Εκπρόσωπος Τύπου της Ευρωπαϊκής Επιτροπής, Μαργαρίτης Σχοινάς, σε συνέντευξη που παραχώρησε στο Κανάλι της Βουλής.\nΑναφορικά με το χρέος ο κ. Σχοινάς σημείωσε πως η πρόσφατη απόφαση του Εurogroup προβλέπει ρητά το ζήτημα να συζητηθεί το επόμενο έτος και συμπλήρωσε πως με την ολοκλήρωση της τρίτης αξιολόγησης θα πρέπει να συνδυαστούν οι μεταρρυθμίσεις με την Ανάπτυξη της Ελληνικής Οικονομίας.\nΕιδική αναφορά έγινε και στα θέματα εθνικού ενδιαφέροντος, με τον εκπρόσωπο της Commission να υπογραμμίζει, με αφορμή το μεταναστευτικό, ότι η Ευρώπη και η Τουρκία είναι καταδικασμένες να συνεργαστούν. Μάλιστα κάλεσε τη γείτονα χώρα να εντείνει τις προσπάθειές της για την αντιμετώπιση της τρομοκρατίας.\nΣε ότι αφορά το Κυπριακό, επεσήμανε, πως όλες οι πλευρές επιζητούν την εμπλοκή της Ευρωπαϊκής Επιτροπής και του κ. Γιούνκερ στη διαπραγματευτική διαδικασία. Την ετοιμότητα της Ευρώπης να βοηθήσει, ανέδειξε εξάλλου ο κ. Σχοινάς και στο ζήτημα των Σκοπίων υπερθεματίζοντας την ανάγκη ανάπτυξης σχέσεων καλής γειτονίας.\nΩς "Μεγάλη ελπίδα για την Ευρωπαϊκή Ένωση" χαρακτήρισε ο κ. Σχοινάς την εκλογή Μακρόν στην Γαλλία, ενώ αναφορικά με το Brexit και τις εν εξελίξει διαδικασίες, ο εκπρόσωπος Τύπου της Commission σημείωσε πως αυτές είναι γνωστές και πως κανένα διαζύγιο δεν είναι ευχάριστο ούτε καν το συναινετικό.


Chief, Βηρυττός - Κριτικές εστιατορίων - TripAdvisor\nΑναζήτηση Μέση Ανατολή›Λίβανος›Βηρυττός›Εστιατόρια σε Βηρυττό›Chief\nΝο 410 από 715 στην κατηγορία Εστιατόρια για: Βηρυττός €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Βηρυττός, Λίβανος +961 1 258 366\n(1) Chief: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Chief: Οι ταξιδιώτες που ενδιαφέρθηκαν γι' αυτό το μέρος είδαν επίσης\nChief: Έχετε πάει; Μοιραστείτε τις εμπειρίες σας! Γράψτε μια κριτική\nΈχετε απορίες; Λάβετε απαντήσεις από το προσωπικό αυτού του χώρου (Chief) και από προηγούμενους πελάτες.


Αρχαιολογικός χώρος Δελφών, Ρωμαϊκή Αγορά // 4 & 5 Αυγούστου // «ΡΙΖΩΜΑ [Ρέκβιεμ για τον μη-τόπο]» - ERT Open\nΑρχαιολογικός χώρος Δελφών, Ρωμαϊκή Αγορά // 4 & 5 Αυγούστου // «ΡΙΖΩΜΑ [Ρέκβιεμ για τον μη-τόπο]»\nΑντλώντας υλικό απο το δοκίμιο Νομαδική σκέψη του Gilles Delleuze, την θεωρία του περί αποεδαφικοποίησης (deterritorialization) και με αναφορές στον απελευθερωτικό αγώνα των Παλαιστινίων, ο χορογράφος Σπύρος Κουβαράς, με το νέο του έργο, Ρίζωμα [Ρέκβιεμ για τον μη-τόπο], δημιουργεί έναν ενδιάμεσο μη-τόπο, στον Αρχαιολογικό Χώρο των Δελφών, ένα διάτρητο χωροχρονικό παλίμψηστο. Σε ένα μετα-αποκαλυπτικό περιβάλλον, στο οποίο αλληλεπιδρούν στοιχεία πρωτογονισμού, μνήμης και φαντασιακού, ο χορογράφος προσεγγίζει το σώμα όχι ως δέσμιο του τόπου όπου κατοικεί αλλά ως νομάδα που περιπλανιέται ανάμεσα σε ιδέες. Η χορογραφία, μέσω και της «συμβίωσής της» με τα αρχαιολογικά ευρύματα, δημιουργεί ένα νέο τοπόσημο μέσα στον χώρο των Δελφών και σταδιακά καλλιεργεί μια θραυσματική εικόνα του σώματος η οποία λειτουργεί ως παράλληλο, συγκινησιακό, φορτίο. Η εικαστική παρέμβαση και ο ηχητικός σχεδιασμός δημιουργούν μια διάνοιξη του αρχαιολογικού χώρου και υποβάλλουν κατά την διάρκεια της performance μια εσωτερική, υποκειμενική ροή της αίσθησης του χρόνου στο θεατή. Η άχρονη αυτή μετατόπιση που συντελείται, ενεργοποιεί κατά κάποιο τρόπο μια νέα, δεύτερη ροή στο εσωτερικό της συνείδησης, διεισδύοντας στα βάθη της ενθύμισης και της φαντασίας του κοινού. Το χορευτικό λεξιλόγιο προκαλεί μια κινητική δόνηση στο φυσικό τοπίο, ενώ οι τέσσερις ερμηνευτές, ως περιφερόμενοι πλάνητες, σε ένα ταξίδι χωρίς αρχή και τέλος, μοιάζουν αποσυνδεδεμένοι απο κάθε μορφή χρονικότητας εντός του χώρου. Καταγωγή χαμένη, ρίζωμα ακατόρθωτο, μνήμη βυθισμένη, παρόν σε εκκρεμότητα.\nΙδέα, Χορογραφία, Σκηνική Εγκατάσταση: Σπύρος Κουβαράς\nΜουσική Σύνθεση: Γιώργος Κουβαράς\nΧορευτές: Δήμητρα Βλάχου, Alexandra Rogovska, Σπύρος Κουβαράς\nPerformer: Μαρία Λάππα\nΚαλλιτεχνική Συνεργάτις: Κορίνα Κοτσίρη\nΒοηθοί Χορογραφίας: Στέλλα Δημητρακοπούλου, Άγγελος Παπαδόπουλος\nΠροβολή και Επικοινωνία: Μαρία Τσολάκη\nΠαραγωγή: Synthesis 748\nΤο έργο εντάσσεται στο πρόγραμμα 2021 του θεσμού, "Όλη η Ελλάδα ένας Πολιτισμός” του Υπουργείο Πολιτισμού και Αθλητισμού.\nSYNTHESIS 748 DANCE CO.\nH Synthesis 748, ιδρύθηκε το 2008 στο Παρίσι από τον χορογράφο/χορευτή, Σπύρο Κουβαρά. Η ομάδα ήταν μια απο τις επιχορηγούμενες ομάδες σύγχρονου χορού του Γαλλικού Υπουργείο Πολιτισμού και του Γαλλικού Εθνικού Κέντρου Χορού απο το 2010 έως και το 2016. Έχει αναπτύξει διεθνή πορεία όλα αυτά τα χρόνια και έργα της έχουν παρουσιαστεί σε θέατρα, γκαλερί, μουσεία και φεστιβάλ σύγχρονου χορού σε Γαλλία, Γερμανία, Ελλάδα, Σουηδία, Ελβετία, Βέλγιο, Ιταλία, Αργεντινή, Κολομβία, Λίβανο και πρόσφατα στη Νότια Κορέα, έχοντας αποσπάσει θερμές κριτικές και παρουσιάσεις σε διεθνή βιβλιογραφία σύγχρονης τέχνης. Απο το 2017, βάση και έδρα της ομάδας αποτελεί η Αθήνα και η Synthesis 748 επιχορηγείται απο το Υπουργείο Πολιτισμού και Αθλητισμού και υποστηρίζεται απο το Ίδρυμα Ιωάννου Φ. Κωστοπούλου. Η χορογραφική έρευνα και πρακτική του Σπύρου Κουβαρά συνίσταται σε μια μηχανιστική προσέγγιση της κίνησης και εστιάζει γύρω από τη σχέση σώματος, ήχου και εικόνας, ανθρώπινου υποκειμένου και εικαστικού αντικειμένου με βασικούς άξονες την γλυπτική απτότητα των σωμάτων, την παρατεταμένη διάρκεια στην κίνηση και την αισθητική ακρίβεια. Το κινητικό λεξιλόγιο της ομάδας επικεντρώνεται στην ανάπτυξη μιας προσωπικής χορογραφικής γλώσσας η οποία αποκλίνει απο τις αναγνωρίσιμες φόρμες του σύγχρονου χορού και συχνά παίρνει μια υβριδική μορφή. Οι παραστάσεις της Synthesis 748 δεν διηγούνται ιστορίες. Οι σκηνικές εγκαταστάσεις, αποτελούν πάντα το σημείο αφετηρίας της όλης σύνθεσης, και χαρακτηρίζονται από την δημιουργία άχρονων και άτοπων χώρων που ερμηνεύονται περισσότερο με το ασυνείδητο. Τα έργα της ομάδας κινούνται στα όρια μεταξύ παράστασης και χορογραφικής εγκατάστασης, προβάλλοντας, ενίοτε, το θέατρο σαν εκθεσιακό χώρο και την ίδια την παράσταση σαν έκθεμα.\nΜετά την έναρξη, η είσοδος δεν θα επιτρέπεται. Η χρήση μάσκας είναι απαραίτητη καθ’όλη τη διάρκεια της παράστασης.\nΣΠΥΡΟΣ ΚΟΥΒΑΡΑΣ ΑΡΧΑΙΟΛΟΓΙΚΟΣ ΧΩΡΟΣ ΔΕΛΦΩΝ SYNTHESIS 748 DANCE CO\nΘΕΑΤΡΟ ΤΕΧΝΗΣ ΚΑΡΟΛΟΥ ΚΟΥΝ 2021 «Όλη η Ελλάδα, ένας πολιτισμός»:«ΤΟ ΓΕΦΥΡΙ ΤΗΣ ΑΡΤΑΣ» και οι Λυγερές του Κάτω Κόσμου Οι KADEBOSTANY επιστρέφουν στο GAZARTE!\nO Σπύρος Κουβαράς παρουσιάζει το νέο του έργο: (5)4’33’’: a continuous (im)mobility στο Μπάγκειον


Κόκκινος συναγερμός στον Έβρο για τουρκικά αμφίβια τεθωρακισμένα - ΤΑ ΝΕΑ\ntanea.gr > Ελλάδα > Κόκκινος συναγερμός στον Έβρο για τουρκικά αμφίβια τεθωρακισμένα\nΚόκκινος συναγερμός στον Έβρο για τουρκικά αμφίβια τεθωρακισμένα\nΣε κατάσταση πλήρους εγρήγορσης βρίσκονται οι δυνάμεις ασφαλείας και ο Στρατός στον Έβρο προκειμένου να αντιμετωπιστούν αποτελεσματικά οι νέες προσπάθειες της Τουρκίας για διάνοιξη των ελληνικών συνόρων μέσω των προσφυγικών ροών.\nTANEA Team 6 Μαρτίου 2020 | 00:27\nΣχετικά με το ενδεχόμενο κλιμάκωσης της κρίσης στον Έβρο, ο υφυπουργός Εθνικής Αμυνας Αλκιβιάδης Στεφανής δήλωσε στο MEGA: «Εύκολα μπορεί να γίνει μια κλιμάκωση της κρίσης στον Έβρο· εμείς δεν το θέλουμε. Έχουμε και γνώση και ψυχραιμία και αποφασιστικότητα. Και με σταθερά βήματα δείχνουμε ότι δεν είμαστε εμείς εκείνοι που προκαλούμε. Κι αυτό φαίνεται. Εμείς είμαστε με σταθερότητα εκεί, χωρίς να κλιμακώνουμε».\nΣτον Έβρο εξι αμφίβια τεθωρακισμένα\nΌπως μετέδωσε στο κεντρικό δελτίο ειδήσεων του MEGA ο Ανδρέας Ρομπόπουλος, έχουν ήδη φθάσει στα νότια του Έβρου έξι τούρκικα αμφίβια τεθωρακισμένα.\nΠαράλληλα, στον Έβρο αναμένεται να φθάσουν οι 1.000 Τούρκοι, τους οποίους ο υπουργός Εσωτερικών Σουλεϊμάν Σοϊλού χαρακτήρισε «ειδικές δυνάμεις». Αν και βίντεο που έδωσαν στη δημοσιότητα οι Τούρκοι για προπαγανδιστικούς λόγους, στο μάτι των πιο έμπειρων δεν επιβεβαιώνουν τον χαρακτηρισμό, οι ελληνικές αρχές βρίσκονται σε επιφυλακή και σχεδιάζουν την αντίδραση στους σχεδιασμούς της Αγκυρας.\nΟ Σοϊλού δήλωσε ότι οι 1.000 άνδρες θα επιτηρούν με δύο φουσκωτά στον Έβρο το ενδεχόμενο push back των προσφύγων από τις ελληνικές δυνάμεις. Ωστόσο, δεν αποκλείεται ο τουρκικός σχεδιασμός να αφορά τον καταυλισμό προσφύγων που στήνεται προκειμένου να παραμείνει ενεργή και συνεχής η προσφυγική πίεση στα ελληνικά σύνορα.\nΣύμφωνα με αυτήν την εκτίμηση, οι 1.000 άνδρες δεν επαρκούν ως συνοριοφύλακες στον Έβρο, είναι όμως αρκετοί για να φρουρήσουν τη «νέα Ειδομένη» που φαίνεται ότι σχεδιάζει ο Ταγίπ Ερντογάν.\nΟ υφυπουργός Εθνικής Αμυνας Αλκιβιάδης Στεφανής, που μίλησε στην εκπομπή LIVE NEWS του MEGA και τον Νίκο Ευαγγελάτο, κληθείς να σχολιάσει την είδηση και τις προπαγανδιστικές εικόνες των Τούρκων περί αποστολής 1.000 αστυνομικών των ειδικών δυνάμεων στον Εβρο, αναφέρθηκε στη σειρά fake news εκ μέρους της Αγκυρας για να σημειώσει: «Το παρακολουθούμε, το βλέπουμε, σχεδιάζουμε για αυτό και θα το αντιμετωπίσουμε όταν θα έρθει η ώρα».\nΤην ίδια ώρα, σύμφωνα με το ρεπορτάζ, οι ελληνικές δυνάμεις ενισχύουν τις κατασκευές στα σύνορα, καθώς κάποια σημεία του φράχτη στις Καστανιές που δέχθηκαν ισχυρή πίεση από τους πρόσφυγες και μετανάστες που βρίσκονται στο σημείο χρειάζονται επιδιορθώσεις και ενισχύσεις.\nΑποσύρονται οι Αφγανοί, προωθούνται Σύροι\nΕν τω μεταξύ, καθώς η Αγκυρα βλέπει τα σχέδιά της να πέφτουν στο κενό, μετά το αποφασιστικό κλείσιμο των ελληνικών συνόρων, και τις αποκαλύψεις ότι οι άνθρωποι που έχουν συρρεύσει στις Καστανιές δεν είναι πρόσφυγες από τη Συρία, αλλά μετανάστες από το Αφγανιστάν, το Πακιστάν και τη Σομαλία, προχωρά σε «διορθωτικές» κινήσεις.\nΣύμφωνα με το ρεπορτάζ του MEGA στην Αδριανούπολη έχουν πλέον προωθηθεί και κάποιοι Σύροι πρόσφυγες, ενώ αποτραβήχτηκαν από το μέτωπο οι Αφγανοί. Ακόμη κι έτσι, όμως, οι Σύροι αυτοί δεν προέρχονται από την Ιντλίμπ, αλλά βρίσκονται -κατά δήλωσή τους- περίπου πέντε έως έξι χρόνια στην Τουρκία.\nΤο 12ωρο από τις 06.00 το πρωί της Πέμπτης έως τις 18.00 το απόγευμα της Πέμπτης, στην περιοχή του Έβρου:\nΝτοκουμέντα του τουρκικού σχεδίου για τους πρόσφυγες\nΤην ίδια ώρα, το φως της δημοσιότητας βλέπουν αποκαλυπτικά φωτογραφικά ντοκουμέντα από τα σύνορα, που αποδεικνύουν ότι οι τουρκικές Αρχές διευκολύνουν και παρακολουθούν βήμα – βήμα τις κινήσεις προσφύγων και μεταναστών.\nΑίσθηση έχουν προκαλέσει οι εικόνες με περούκες που φαίνεται να χρησιμοποιούσαν μετανάστες για να μεταμφιέζονται σε γυναίκες, προκειμένου να περνούν πιο εύκολα τα σύνορα.\nΟι φωτογραφίες αυτές έχουν φτάσει στα χέρια των Αρχών από τις υπηρεσίες του στρατού και τα αντικείμενα αυτά βρέθηκαν σε ελληνικό έδαφος. Κατά τις πληροφορίες του MEGA οι τρεις άνδρες που φορούσαν τις ισάριθμες περούκες συνελήφθησαν μόλις πέρασαν τα σύνορα.\nΑλλες φωτογραφίες απεικονίζουν τους καρπούς προσφύγων οι οποίοι φορούσαν ειδικά βραχιόλια. Κατά τις ίδιες πληροφορίες, οι αριθμοί που είναι χαραγμένοι πάνω σε αυτά τα βραχιόλια παραπέμπουν σε καταγραφή από την πλευρά της Τουρκίας, προκειμένου να διαπιστώσει πόσοι θα καταφέρουν να περάσουν τα σύνορα.\nΟι ίδιες πληροφορίες ανέφεραν ότι οι Τούρκοι χρησιμοποιούν drone, τα οποία σηκώνονται το πρωί, με στόχο να ελέγξουν που βρίσκονται οι ελληνικές δυνάμεις του στρατού και της Αστυνομίας. Στη συνέχεια από την πλευρά της Τουρκίας γίνεται ρίψη καπνογόνων, ώστε οι ελληνικές δυνάμεις να μην έχουν οπτική επαφή και τουρκικά στρατιωτικά οχήματα μοιράζουν κόφτες στους πρόσφυγες και μετανάστες προκειμένου να κόψουν συρματοπλέγματα εκεί που είναι πιο πρόσφορο προκειμένου να περάσουν τα σύνορα.\nΣτεφανής: Ήμασταν προετοιμασμένοι\nΣχετικά με την κατάσταση που έχει διαμορφωθεί στον Έβρο εκ μέρους της Τουρκίας, ο υφυπουργός Εθνικής Αμυνας Αλκιβιάδης Στεφανής δήλωσε: «Το είχαμε δει να έρχεται από τον Νοέμβριο και είχαμε προετοιμαστεί. Είχαμε ξεκινήσει να χτίζουμε την διαφορετική κατάσταση στον Έβρο από τις 16 Δεκεμβρίου».\nΣε ερώτηση για το ενδεχόμενο η Τουρκία να σχεδιάζει μια ένταση στον Έβρο, αφού δεν μπορούν να περάσουν οι πρόσφυγες, ο κ. Στεφανής επισήμανε: «Δεν φοβόμαστε, εκπαιδευόμαστε για αυτό, ξέρουμε τι κάνουμε και το αντιμετωπίζουμε ανάλογα. Εξετάζουμε τι δυνατότητες έχει ο Ερντογάν και βάσει αυτών των δυνατοτήτων σχεδιάζουμε τη δική μας αντίδραση».\nΣε ερώτηση για τα fake news της Τουρκίας, όπως τα πυρά κατά πρόσφυγα στα σύνορα του Έβρου, επισήμανε: «Να έχουμε πυροβολήσει εμείς μετανάστη; Ούτε μία στο εκατομμύριο. Ξεκάθαρα πράγματα. Δεν είμαστε ρατσιστές και ξενοφοβικοί, είμαστε Έλληνες και αγαπάμε την πατρίδα μας και το πλαίσιο της άμυνας που ασκούμε είναι συνταγματικό μας δικαίωμα. Κανείς δεν μπορεί να μας το αφαιρέσει».\nΟι πρώτες κινήσεις των αστυνομικών Γλυκά Νερά: Δεν προκύπτει εμπλοκή τρίτου προσώπου στον φόνο, λέει η εκπρόσωπος της ΕΛ.ΑΣ\nΤι συνέβη Κολωνός: Στον εισαγγελέα τρεις ανήλικες για τα μαχαιρώματα\nΤι θα γίνει με το καζίνο Ελληνικό: Η επόμενη μέρα ξεκίνησε – Ποια έργα γίνονται\nΗ ιστορία της γιορτής Γιορτή του Πατέρα: Η Google τιμά τους μπαμπάδες\n«Βοήθεια, σώσε με» Πετράλωνα: Σοκάρουν οι μαρτυρίες για τον βιασμό καθαρίστριας – «Την άρπαξε από το ασανσέρ»\nΤι «έδειξαν» τα ψηφιακά ίχνη Γλυκά Νερά: Τον «πρόδωσε» η τεχνολογία – Πώς τα «έξυπνα» κινητά & ρολόγια βοήθησαν στην εξιχνίαση του εγκλήματος\nΟ καιρός στην Αθήνα Καιρός: Άστατος σήμερα Κυριακή – Βροχές και σποραδικές καταιγίδες


Η ΕΝΟΡΙΑ ΜΑΣ: ΑΓΙΟΣ ΚΟΣΜΑΣ Ο ΑΙΤΩΛΟΣ: "Θά ιδήτε τρείς φαμίλιες σ΄ένα σπίτι"\n«Ηταν οι χειρότερες στιγμές της ζωής μου. Δεν υπάρχουν λόγια για να περιγράψω πώς ένιωσα όταν έχασα το σπίτι μου, και έπρεπε να κοιμηθώ στο χωλ της εισόδου», είπε πριν από λίγες ημέρες η κυρία Λόπεθ.Τα πράγματα είναι λίγο καλύτερα τώρα.\nΟλοκληρώθηκε η Β΄ Περίοδος Κατασκηνώσεων της Μητροπόλεως Καστορίας (ΦΩΤΟ). - Τελείωσε η *Β΄ περίοδος των Κατασκηνώσεων* της Ιεράς Μητροπόλεως Καστορίας για τα κορίτσια του Γυμνασίου – Λυκείου. Οι κατασκηνώσεις της Ιεράς Μητροπόλεως...